open-index/open-wikipedia-markdown huggingface dataset:
Hiók-chiă

**Hiók-chiă** (歇車), sê sāi-chiă-gì tì-gṳ̆ng gì siŏh bĭh gău-tŭng gâe̤ng siŏng-ngiĕk hŭk-ô.

## Gái Ché̤ṳ
*Sáik-chiă (塞車)

## Chăng-kō̤ cṳ̆-lâiu

分類:chiă
Tŏng-bùng-diē

**Tŏng-bùng-diē** (湯房裏), sê ké̤ṳk nè̤ng sā̤-tŏng gì siŏh bĭh ôi-ché̤ṳ. Ník-giāng tŏng-bùng-diē â̤ gâe̤ng bóng-kăng-chió hăk-béng, gó-chṳ̄ tŏng-bùng-diē diē-sié â̤ ô mā-tūng.

## Gái Ché̤ṳ
*Bùng-diē

## Chăng-kō̤ cṳ̆-lâiu

分類:Bùng-diē
分類:Sā̤-tŏng
Bùng-diē

**Bùng-diē** (房裏), bô hô̤ lā̤ **găng-diē** (間裏) gâe̤ng **bùng-găng** (房間), sê găk chió diē-sié gì siŏh bĭh kŭng-găng.

## Gái Ché̤ṳ
*Tŏng-bùng-diē (湯房裏)
*Cáu-sèng (灶前)
*Làu-dīng-chió (樓頂厝)

## Chăng-kō̤ cṳ̆-lâiu

分類:Bùng-diē
Cóng

**Cóng** (俊), bô hô̤ lā̤ **piĕu-liông** (漂亮) gâe̤ng **hō̤-káng** (好看), sê siŏh bĭh kái-niêng, cī hī ník-giāng â̤-sāi ké̤ṳk nè̤ng huăng-hī gāng-gáuk gì nó̤h.

## Gái Ché̤ṳ
*Giăng-nè̤ng (驚儂)

## Chăng-kō̤ cṳ̆-lâiu

分類:Cóng
Buáng-buŏ

**Buáng-buŏ** (半晡) sê cī siŏh nĭk dâi-dŏng nĭk-tàu ciŏng-buóh lŏk-săng gì hī siŏh dâung sì-găng.

## Gái Ché̤ṳ
*Màng-buŏ (暝晡)
*Â-dáu (下晝)

## Chăng-kō̤ cṳ̆-lâiu

分類:Sì-găng
Cĕ̤ng

**Cĕ̤ng** (熧), bô hô̤ lā̤ **siêu-ké** (受氣) gâe̤ng **găng-huō-cĕ̤ng-kó̤** (肝火熧去), sê nè̤ng gì siŏh bĭh cìng-sê̤ṳ, ék-buăng biēu-sê nè̤ng mâ̤ sŭ-bă hĕ̤k-ciā iā bók-dè̤ṳng.

## Gái Ché̤ṳ
*Tiè-mà (啼嘛)

## Chăng-kō̤ cṳ̆-lâiu

分類:Biēu-cìng
分類:Cìng-sê̤ṳ
Giăng-nè̤ng

**Giăng-nè̤ng** (驚儂), bô hô̤ lā̤ **n̂g-hō̤-káng** (伓好看), sê siŏh bĭh kái-niêng, cī hī ník-giāng â̤-sāi ké̤ṳk nè̤ng tō̤-iéng gâe̤ng nô-bā (怒飽) gāng-gáuk gì nó̤h.

## Gái Ché̤ṳ
*Cóng (俊)

## Chăng-kō̤ cṳ̆-lâiu

分類:Giăng-nè̤ng
Nĭk-dŏng

**Nĭk-dŏng** (日中), bô hô̤ lā̤ **Nĭk-dáu** (日晝) gâe̤ng **Â-dáu-giāng** (下晝囝), sê siŏh bĭh sì-găng kái-niêng, cī siŏh nĭk dâi-dŏng téng nĭk-tàu ciáh chók-hiêng gáu nĭk-tàu lŏk-săng gì hī siŏh dáung sì-găng.

## Gái Ché̤ṳ
*Tiĕng-dàng-băh (天彈白)
*Cā-tàu (早頭)
*Â-dáu (下晝)
*Buáng-buŏ (半晡)

## Chăng-kō̤ cṳ̆-lâiu

分類:Sì-găng
Bā-lāng-gū-tôi (liōng-chă̤ dông-ŭk)

**Bā-lāng-gū-tôi**(把啷鼓墜, 巴啷鼓墜, 巴噹鼓墜, 撥郎鼓錘) sê siŏh lôi liōng-chă̤ dông-ŭk (bī-ṳ̀ gōng Cūi-giĕ, Chăng-gák gâe̤ng Uòng-pà̤) gì éu-tè̤ng, găk cūi diē-sié sĕng-diōng, kék săi (鰓) hŭ-ngék.

## Gái Ché̤ṳ
*Bā-lāng-gū-tôi

## Chăng-kō̤ cṳ̆-lâiu

分類:Liōng-chă̤ dông-ŭk
Cṳ̆-niòng-giāng (Gă-tìng)

**Cṳ̆-niòng-giāng** (諸娘囝) ,găk Gă-tìng guăng-hiê diē-sié, sê bâ-nā̤ săng gâe̤ng iōng gì nṳ̄-gái.

Diŏh Hók-ciŭ-uâ diē-sié, cṳ̆-niòng-giāng iâ â̤ dé̤ṳng cī bī sìng-sṳ̆k gì nièng-kĭng nṳ̄-gái, kī-dâe̤ng nṳ̄ ché̤ṳ Cṳ̆-niòng-giāng

## Gái Ché̤ṳ
*Giāng (囝)

分類:Ìng-lôi
Gò̤-dâung-chói cūi

**Gò̤-dâung-chói cūi**(滈蕩喙水) sê siŏh bĭh ké̤ṳk nè̤ng gò̤-dâung-chói gì cūi, sèu-sèu sāi găk sā̤-ngāi gì sèng-âu.

## Gái Ché̤ṳ
*Ngāi-gáu (牙齒硣)

## Chăng-kō̤ cṳ̆-lâiu

分類:Chói
Mò̤-nā̤-giāng

**Mò̤-nā̤-giāng**(無奶囝) sê mò̤ gó̤ nòng-bâ gâe̤ng nòng-nā̤ gì hī-sâ̤ niè-giāng.

## Gái Ché̤ṳ
*Giāng
*Cṳ̆-niòng-giāng

## Chăng-kō̤ cṳ̆-lâiu

分類:Giāng
Iā-gōng

**Iā-gōng** (野講) sê siŏh bĭh piéng (騙) nè̤ng gâe̤ng dò̤-dĕk (陶澤) nè̤ng gì hèng-òi.

## Gái Ché̤ṳ
*Có̤-diĕu (做刁)

## Chăng-kō̤ cṳ̆-lâiu

分類:Iā-gōng
Dō̤-chiū-guāi

**Dō̤-chiū-guāi** (倒手拐) sê  cêng â̤ sāi dō̤-chiū có̤-dâi-cié (做事際), pī-ṳ̀ gōng siā-cê (寫字) gâe̤ng dò̤-dê̤ṳ (掏箸), gì siŏh lôi nè̤ng.

## Chăng-kō̤ cṳ̆-lâiu

分類:Dō̤-chiū-guāi
Mō̤-sióng

**Mō̤-sióng**(母相) bô hô̤ lā̤ **Nṳ̄-sióng**(女相), gâe̤ng **Nàng-hìng nṳ̄-sióng**(男形女相), â̤ dé̤ṳng cī hī-sâ̤ iā chiông nṳ̄-gái gì nàng-gái.

Mō̤-sióng có̤ gì iā chiông nṳ̄-gái gì dông-cáuk cêu gó̤ **Nĕ-nĕ-hìng**(妮妮形).

## Chăng-kō̤ cṳ̆-lâiu

分類:Nàng-gái
Tiāng

**Tiāng** (捵), cṳ̆-ngṳ̄ (書語) gōng **tŏi**, **tùi** (推), cêu-sê sāi chīu niông nó̤h hióng siŏh-biĕh huŏng-hióng iè-dông.

Iâ â̤ sāi gōng "sē̤ng" (𢱤), sē̤ng cêu-sê giòng-diêu nó̤h ông-dông gì gūi-cék (軌跡). Chiông gōng "sē̤ng muòng (門)".

## Muōi-ció



分類:Dông-cáuk
Gĕ̤h

**Gĕ̤h** (挌), bô hô̤ lā̤ **Hiéng** (㒈), **Câng** (鏨), sê siŏh bĭh ŭk-lī dông-cáuk: kĕk chiū gâe̤ng chiū-dăng gì lĭk-liông găk kŭng-ké diē-sié ciŏng nó̤h tiāng-kŭi (捵開).

## Gái Ché̤ṳ

### Gâe̤ng "Gĕ̤h" "Hiéng" "Câng" Iā Chiông gì

* Lŭk (繂), mò̤ giòng-diêu lĭk-ké, sê chīu-bié, chīu-tōi chuŏ-chuŏ gì hók-dô (幅度) iā duâi, chiông gōng lŭk lìu-sĭng-tùi (流星錘)
* Dâi (逮), hióng lā̤ siŏh biĕh mŭk-biĕu dâi; sṳ̆k-ngṳ̄-uâ gōng "lèng-ngēng-hŏk (龍眼核) káng nè̤ng dâi", cêu-sê Dṳ̆ng-guók báe̤k-huŏng nè̤ng gōng gì "看人下菜"
* Kē̤ (抾), dâe̤ng-cáuk mò̤ sié-nó̤h lĭk-ké
* Lĭu (丟), kĭng-kĭng lĭu; gŏ̤-ièu chióng: "Siŏh-lăk gāng-lāng lĭu-guó-kă̤ (蜀粒橄欖丢過溪)"
* Diăh (擲), diăh gì nó̤h mâ̤ dâe̤ng, pī-ê̤ṳ gōng diăh dàu-cī (骰子), diăh gáu iā gê̤ṳng gì ôi-ché̤ṳ
* Siáng, hióng dê-dău (地兜) hĕ̤k-chiā dó̤h siáng guó

### Bék-gì Dâe̤ng-cáuk
*Káh-dièu (客佻)
*Tiéng (䋎)
*Gĭh (扱)

## Muōi-ció



## Chăng-kō̤ cṳ̆-lâiu

分類:Dông-cáuk
Gŏ̤ Sṳ̆-kiĕng

**Gŏ̤ Sṳ̆-kiĕng** (高師謙, , ) sê siŏh ciáh Hĭ-dók-huôi (熙篤會) gì hông-gáu-sê̤ṳ. ĭ sê Hók-ciŭ Diòng-lŏ̤h nè̤ng, iâ sê gĭng-dáng miâng uăk gì có̤ dòng gì Dṳ̆ng-guók-nè̤ng tiĕng-ciō-gáu sìng-hô. 

G
分類:Sáng Gŏ̤
分類:Gĭ-dók-dù
Dìng Cóng

**Dìng Cóng** (陳俊, ?), cê **Káik-mìng** (克明), sê Hók-ciŭ Īng-tái gó-dā̤ gì siŏh ciáh miâng uăk gì iā dòng gì nè̤ng.

Dìng Cóng sê Hók-gióng Īng-gă-gâing (永嘉縣) săng-kṳ̆ Tŏng-ciòng-chŏng (湯泉村, gĭng-dáng Īng-tái Ngù-dùng-hiŏng Tŏng-diàng-chŏng 梧桐鄉湯埕村) nè̤ng, ĭ găk Dòng-dièu Dṳ̆ng-huò sĭng-tiū nièng (中和辛丑年, 881 nièng) chók-sié, Nguòng-dièu Tái-dêng gák-cṳ̄ nièng (泰定甲子年, 1324 nièng) sĕng-kó̤, uăk 443 huói, gó-chṳ̄ ké̤ṳk nè̤ng hô̤ lā̤ "Siēu Pàng-cū" (小彭祖).

Áng Mìng-guók chók-bēng gì «Īng-tái gâing-cé» (永泰縣誌) gì gōng-huák, Dìng Cóng nièng-lìng iā duâi lāu, mò̤ giāng-diê, gó-chṳ̄ iù chŏng lā̤ nè̤ng lùng lā̤ iōng. Dìng Cóng nièng-lìng muōng duâi sĭng-tā̤ muōng nâung, có̤i-cṳ̄ng biéng lā̤ gâe̤ng niè-giāng-giāng siŏh-iông duâi. Nè̤ng cêu kĕk dé̤ṳk có̤ siŏh ciáh dĕk duâi gì lài-lài, ciŏng ĭ ĕng diē-sié, dăng gáu chèng biĕng-dău, ciŏng-uâng nè̤ng â̤ sāi siŏh-bĕng có̤-chèng siŏh-bĕng ciéu-gó ĭ, gâe̤ng ĭ păng-gōng. Ĭ ngāi dŭ dâung ták kó̤, mò̤-niĕ-ài siĕu-huá siăh gì nó̤h, chŏng lā̤ iōng guó giāng gì nṳ̄-gái lùng lā̤ ché ĭ siăh-nĕng. Hiŏng-lī hiŏng-chĭng cêng-kó̤ cŏng-dê̤ṳng ĭ, gó ĭ **Chái-lài-gŭng** (菜籃公). Ĭ giàng-kó̤ ī-hâiu, hiŏng-lī ké̤ṳk ĭ diĕu siŏh ciáh chiông, ciŏng ciā chiông gâe̤ng ĭ gì gáuk-gáuk cà̤ ĕng diŏh Tŏng-ciòng-miêu (湯泉廟) diē-sié gé̤ṳng. Ĭ gì dâi-gié ké̤ṳk káik diŏh siŏh ciáh chà-bà̤ lā̤, ciā bà̤-bà̤ téng Nguòng-dièu tié-lāu bō̤-liù gáu Muāng-chĭng gì sèng-âu.

## Chăng-kō̤ cṳ̆-lâiu
*他生於唐朝死於元朝！狂活了443歲「返老還童」　長壽秘訣靠這一招

D
分類:Sáng Dìng
陳俊

**陳俊**（881年–1324年？），字**克明**，是福州永泰舊底蜀隻命活其野長其儂。

陳俊是福建永嘉縣山區湯泉村（今旦永泰梧桐鄉湯埕村）儂，伊敆唐朝中和辛丑年（881年）出世，元朝泰定甲子年（1324年）生去，活443歲，故此乞儂號𡅏「小彭祖」。

按民國出版其《永泰縣誌》其講法，陳俊年齡野大了，無囝弟，故此由村𡅏儂輪𡅏養。陳俊年齡罔大身體罔嫩，最終變𡅏共伲囝囝蜀樣大。儂就挈竹做蜀隻特大其籃籃，將伊廮裡勢，擔去塍邊兜，總款儂會使蜀邊做塍蜀邊照顧伊，共伊攀講。伊牙都逿澈去，無能耐消化食其乇，村𡅏養過囝其女界輪𡅏𩚉伊食。鄉裏鄉親儘去尊重伊，告伊**菜籃公**。伊行去以後，鄉裏乞伊雕蜀隻像，將這像共伊其骨骨齊廮着湯泉廟裡勢供。伊其事計乞刻着蜀隻柴牌𡅏，這牌牌趁元朝剃了保留遘滿清其辰候。

## 參考資料
*他生於唐朝死於元朝！狂活了443歲「返老還童」　長壽秘訣靠這一招

分類:福州儂
分類:姓陳
Uâng Nà̤-dăk

**Uâng Nà̤-dăk**(萬妮達, ), gô-dā̤ hô̤ lā̤ **Ŭng īng** (翁穎), nṳ̄-gái, sê găk Hók-gióng Hók-ciŭ chók-sié gì Hip Hop gŏ̤-chiū. Ĭ sèu-sèu â̤ sāi Hók-ciŭ-uâ cáuk-ké̤ṳk.

分類:Sáng Ŭng
分類:Gŏ̤-chiū
分類:Hók-ciŭ-nè̤ng
Collage

**Collage** (), sê găk 2019 nièng 1 nguŏk 31 hô̤ chók-dô̤ gì Dài-uăng ĭng-ngŏk diòng-tā̤, dôi-uàng bău-guák *Natsuko* (夏子) gâe̤ng *Uòng Gă-guòng* (王家權). Ĭ gáuk-nè̤ng sèu-sèu â̤ sāi Dài-uăng-uâ cáuk-ké̤ṳk gâe̤ng dèng-sṳ̀.

## Gŏ̤-ké̤ṳk
*《這該死的拘執佮愛》（Băh-uâ-cê：Tse kai-sí ê khu-tsip kah ài）
*《葬予規路火烌猶在》（Băh-uâ-cê：Tsòng hōo kui-lōo hué-hu iû-tsāi）
*《萬千花蕊慈母悲哀》（Băh-uâ-cê：Bān-tshian Hue-luí Tsû-bió Pi-ai）
*《傷心地獄芳花引魂》（Băh-uâ-cê：Siong-sim tē-ga̍k phang-hue ín-hûn）
*《血母蔭身》（Băh-uâ-cê：Hueh-bó Ìm-sin）

分類:Gŏ̤-chiū
分類:Dài-uăng-nè̤ng
Ciū-káuk

**Ciū-káuk** (酒窟), sê ník-giāng nè̤ng găk mê (謎) gâe̤ng gōng-uâ (講話) gì sèng-âu, â̤ chók-hiêng găk ĭ gáuk-nè̤ng săi dâi-dŏng gì hī-sâ̤ ièng-ciŏ-ciŏ gì náh-náh gì kĕ̤ng-kĕ̤ng.

## Gái Ché̤ṳ
*Bók-sài (腹臍)

## Chăng-kō̤ cṳ̆-lâiu

分類:Sĕng-lī
Diāng-bă

**Diāng-bă** (鐤巴), bô hô̤ lā̤ **Buông-bă** (飯巴), sê cṳ̄-buông gì sèng-âu găk tiék tiék-dâing (鐵𠕆) diŏh diāng gà̤-dēng gì hī-sâ̤ buông, kāu-gāng iā gīng-kiéu (緊糗). 

## Chăng-kō̤ cṳ̆-lâiu

分類:Buông
Buông

**Buông** (飯) sê siŏh bĭh kĕk dêu có̤ gì dòng-dòng-sék gì siăh gì nó̤h.

## Gái Ché̤ṳ
*Miêng (麵)
*Diāng-bă (鼎巴)

## Chăng-kō̤ cṳ̆-lâiu

分類:Īng-sĭk
分類:Buông
村

**村** 是 一 个 行政 区 域，通常 位 于 大 城 市 以 外，通常 人口 比 城市 或 区 域 少。村 常 常 是 政 府 结构 中 最 小 的 单 位，成为 生活 中 心，主要 关注 农 业、渔业 或 其他 地 方 经济 活 动。

在 社 会 和 文化 上，村 通常 拥有 独 特 的 传统、习俗 和 社 会 结构，这 使 它 与 城 市 区 区 分 开。村 也 常 常 有 地 方 机构， 如 村 长 和 村 干 部，负责 处理 行政 和 居 民 的 事 宜。
Ŭ Sìng-uâ: Nguô-kŭng

«**Ŭ Sìng-uâ: Nguô-kŭng**» sê siŏh buô Dṳ̆ng-guók diêng-cṳ̄ iù-hié. Cī buô iù-hié iù Iù-hié Kuŏ-hŏk có̤, PlayStation 5 gâe̤ng Microsoft Windows huák-hèng. 2024 nièng 8 nguŏk 20 hô̤ tàu siŏh huòi huák-hèng.

## Chăng-kō̤ cṳ̆-lâiu

分類:Diêng-cṳ̄ iù-hié
Ché̤ṳ-siĕk-giāng

**Ché̤ṳ-siĕk-giāng** (喙舌囝), bô hô̤ lā̤ **Siĕk-giāng** (舌囝), sê dŭ-lŭ găk chói lìng hò̤-lè̤ng hī-ciáh ôi-ché̤ṳ diē-sié gì siŏh bĭh niōng-niōng gì ké-guăng.

## Gái Ché̤ṳ
*Gā-lāng-hŏk (橄欖核)

## Chăng-kō̤ cṳ̆-lâiu

分類:Hò̤-lè̤ng
Gā-lāng-hŏk

**Gā-lāng-hŏk** (橄欖核), bô hô̤ lā̤ **Hò̤-lè̤ng-hŏk** (喉嚨核), sê săng găk nàng-gái dâiu-gáuk hī-ciáh ôi-ché̤ṳ gì siŏh bŭng niōng-niōng gì gáuk-gáuk.

## Gái Ché̤ṳ
*Ché̤ṳ-siĕk-giāng (喙舌囝)

## Chăng-kō̤ cṳ̆-lâiu

分類:Hò̤-lè̤ng
Hŭng-tăi Chebi (2001 nièng)

**Hŭng-tăi Chebi** () sê 2001 nièng hŭng-tăi dài-dŏng gì dâ̤ 2 ciáh hŭng-tăi. "Chebi" (제비) sê Hàng-guók-ngṳ̄ gì sṳ̀, é-sé̤ṳ sê "nè̤ng iōng gì ŭ-chiók" (*Hirundo rustica*).

6 nguŏk 22 hô̤, Chebi găk Hók-chiăng Să-puō-déng (沙埔鎮) dĕng-lṳ̆k. Ciā hŭng-tăi īng-hiōng gáu Hĭ-lĭ-pĭng, Dṳ̆ng-guók, Dài-uăng, Hàng-guók gâe̤ng Nĭk-buōng.
Hŭng-tăi Longwang (2005 nièng)

**Hŭng-tăi Longwang** () sê 2005 nièng hŭng-tăi dài-dŏng gì dâ̤ 19 ciáh hŭng-tăi. "Lóngwáng" () sê Háng-ngṳ̄ Puō-tŭng-uâ gì sṳ̀, é-sé̤ṳ sê "lṳ̀ng-uòng", Hók-ciŭ-nè̤ng ciŏng ĭ hô̤ có̤ "Lṳ̀ng-uòng Hŭng-tăi".

10 nguŏk 2 hô̤ siông-dáu 5:10, găk Dài-uăng Huă-lièng Hŭng-bĭng-hiŏng (豐濱鄉) dĕng-lṳ̆k, gáu-muōi bô găk Hók-gióng Â-muòng‎ Sṳ̆-mìng-kṳ̆ dĕng-lṳ̆k. Ciā hŭng-tăi īng-hiōng gáu Hĭ-lĭ-pĭng, Dṳ̆ng-guók Dâi-lṳ̆k, Dài-uăng gâe̤ng Nĭk-buōng. Ĭ găk Dṳ̆ng-guók Dâi-lṳ̆k gâe̤ng Dài-uăng có̤ siàng iā duâi sōng-sék, gó-chṳ̄ ké̤ṳk dṳ̀-miàng.
Hŭng-tăi Morakot (2009 nièng)

**Hŭng-tăi Morakot** () sê 2009 nièng hŭng-tăi dài-dŏng gì dâ̤ 4 ciáh hŭng-tăi. "Morakot" () sê Tái-guók-ngṳ̄ gì sṳ̀, é-sé̤ṳ sê "liŏh-bō̤-siŏh".

8 nguŏk 7 hô̤ 23:50, găk Dài-uăng Huă-lièng dĕng-lṳ̆k, 8 nguŏk 9 hô̤ 16:20 bô găk Hók-gióng Nìng-dáik Hà-puō dĕng-lṳ̆k. Ciā hŭng-tăi īng-hiōng gáu Hĭ-lĭ-pĭng, Dṳ̆ng-guók Dâi-lṳ̆k, Dài-uăng, Hàng-guók gâe̤ng Nĭk-buōng. Ĭ găk Dṳ̆ng-guók Dâi-lṳ̆k gâe̤ng Dài-uăng có̤ siàng iā duâi sōng-sék, dĕk-biék găk Dài-uăng īng-kī duâi kă̤-cūi, sĕng-kó̤ lĕ̤k-báh gūi nè̤ng, gó-chṳ̄ gáu-muōi ké̤ṳk dṳ̀-miàng.
Hŭng-tăi Mindulle (2004 nièng)

**Hŭng-tăi Mindulle** () sê 2004 nièng hŭng-tăi dài-dŏng gì dâ̤ 7 ciáh hŭng-tăi. "Mindulle" () sê Hàng-guók-ngṳ̄ gì sṳ̀, é-sé̤ṳ sê taraxacum mongolicum, ciā nó̤h sê siŏh cṳ̄ng buò-gŭng-ĭng.
Hŭng-tăi Talim (2005 nièng)

**Hŭng-tăi Talim** () sê 2005 nièng hŭng-tăi dài-dŏng gì dâ̤ 13 ciáh hŭng-tăi. "Talim"  sê Hĭ-lĭ-pĭng-ngṳ̄ gì sṳ̀, é-sé̤ṳ sê "dŏ̤-hŭng".

8 nguŏk 31 hô̤ 17:00, găk Dài-uăng Huă-lièng dĕng-lṳ̆k, 9 nguŏk 1 hô̤ 6:20 bô găk Hók-gióng Buò-dièng‎ Séu-sê̤ṳ-kṳ̆ dĕng-lṳ̆k. Ciā hŭng-tăi īng-hiōng gáu Dṳ̆ng-guók Dâi-lṳ̆k gâe̤ng Dài-uăng.
Hŭng-tăi Haitang (2005 nièng)

**Hŭng-tăi Haitang** () sê 2005 nièng hŭng-tăi dài-dŏng gì dâ̤ 5 ciáh hŭng-tăi. "Hǎitáng" () sê Háng-ngṳ̄ Puō-tŭng-uâ gì sṳ̀, é-sé̤ṳ sê "hāi-dòng".

7 nguŏk 18 hô̤ 14:50, găk Dài-uăng Ngì-làng Sŭ-ó̤-déng (蘇澳鎮) dĕng-lṳ̆k, 7 nguŏk 19 hô̤ 17:10 bô găk Hók-gióng Hók-ciŭ‎ Diòng-lŏ̤h dĕng-lṳ̆k. Ciā hŭng-tăi īng-hiōng gáu Dṳ̆ng-guók Dâi-lṳ̆k, Dài-uăng gâe̤ng Nĭk-buōng.
Hŭng-tăi Chanchu (2006 nièng)

**Hŭng-tăi Chanchu** () sê 2006 nièng hŭng-tăi dài-dŏng gì dâ̤ 1 ciáh hŭng-tăi. "Chanchu"  () sê Uŏk-ngṳ̄ gì sṳ̀, é-sé̤ṳ sê "cĭng-ciŏ". Ciā hŭng-tăi īng-hiōng gáu Hĭ-lĭ-pĭng, Uŏk-nàng, Dṳ̆ng-guók Dâi-lṳ̆k, Hiŏng-gē̤ng, Ó̤-muòng, Dài-uăng gâe̤ng Nĭk-buōng. Ĭ găk Hĭ-lĭ-pĭng, Uŏk-nàng, Dṳ̆ng-guók Dâi-lṳ̆k có̤ siàng iā duâi sōng-sék, gó-chṳ̄ ké̤ṳk dṳ̀-miàng.
Iĕk-dái Hŭng-bô̤ Bilis (2006 nièng)

**Iĕk-dái Hŭng-bô̤ Bilis** () sê 2006 nièng hŭng-tăi dài-dŏng gì hŭng-tăi. "Bilis" sê Tagalog-ngṳ̄ gì sṳ̀, é-sé̤ṳ sê "sók-dô".

7 nguŏk 13 hô̤, găk Dài-uăng Ngì-làng Tàu-siàng-déng (頭城鎮) dĕng-lṳ̆k, 7 nguŏk 14 hô̤ bô găk Hók-gióng Nìng-dáik‎ Hà-puō dĕng-lṳ̆k. Ciā hŭng-tăi īng-hiōng gáu Hĭ-lĭ-pĭng, Dṳ̆ng-guók Dâi-lṳ̆k, Dài-uăng.
Sĕng Tṳ̀ng Mīng

**Sĕng Tṳ̀ng Mīng** (森重敏) kō̤-nèng sê:

# Sĕng Tṳ̀ng-mīng, sĭng-lī-hŏk-gă
# Sĕng-tṳ̀ng Mīng, Nĭk-ngṳ̄-hŏk-gă
Tīng-tái-hŭng

**Tīng-tái-hŭng** (鼎泰豐) sê siŏh ciáh īng-sĭk gŭng-sĭ, cūng-buô găk Dài-uăng Dài-báe̤k Dâi-ăng (大安).

分類:Gŭng-sĭ
Nàng-báe̤k-dièu (Uŏk-nàng)

**Nàng-báe̤k-dièu** (南北朝) sê Uŏk-nàng lĭk-sṳ̄ gà̤-dēng gì siŏh ciáh sì-dâi, diŏh 1533 nièng gáu 1593 nièng cĭ găng.

分類:Uŏk-nàng
分類:Gô-dā̤ gì guók-gă
Nàng-báe̤k-guók

**Nàng-báe̤k-guók** (南北國) sê Dièu-siēng lĭk-sṳ̄ gà̤-dēng gì siŏh ciáh sì-dâi, diŏh 698 nièng gáu 926 nièng cĭ găng.

分類:Dièu-siēng
分類:Gô-dā̤ gì guók-gă
2024 nièng Mī-guók cūng-tūng sōng-gṳ̄

**2024 nièng Mī-guók cūng-tūng sōng-gṳ̄** diŏh 2024 nièng 11 nguŏk 5 hô̤ gṳ̄-hèng, có̤i hâiu Gê̤ṳng-huò-dōng hâiu-sōng-ìng Donald Trump dŏng-sōng Mī-guók cūng-tūng.

分類:Mī-guók cūng-tūng sōng-gṳ̄
分類:2024 nièng
ACG

**ACG**、就是日本動畫（**A**nime）・日本漫畫（**C**omics）共電子遊戲（**G**ames）英文頭頭萆字母倛簡寫。這萆詞平常無使中文、着使倛前後有可能會寫做「動漫遊戲」・「二次元」故有「動漫遊」野侈。1995年開始敆臺灣使用、後斗勢傳遘香港共中國大陸使用。

## 語源
1995、臺灣倛動漫興趣者敆國立中山大學。伊寫名號為「ACG_Review Board」、講倛是動漫・漫畫・遊戲等等。嚽是這萆術語「ACG」頭頭回出來。

## 腳註
J. D. Vance

**James David Vance** () sê Mī-guók gì siŏh ciáh céng-dê-gă, 2025 nièng cêu-êng hó-cūng-tūng.

分類:Mī-guók hó-cūng-tūng
Muóng-buŏi

**Muóng-buŏi** (問杯, 問桮), iâ hô̤ lā̤ **buăk-buŏi** (跋桮), sê Dô̤-gáu diē-sié chiāng sìng-mìng cī-sê gì siŏh cṳ̄ng ngì-sék. Kĕk buŏi gĕ̤h chók, káng dâung giâ ī-hâiu gì hìng-câung huŏng-ôi lì liēu-gāi sìng-mìng gì é-sé̤ṳ.

Hók-ciŭ Giū-áng Tái-săng ngiàng-sìng gŏng-gé̤ṳ muóng-buŏi lì giók-dêng sìng-mìng màng-nièng-màng diŏh sô̤i diê ciáh dòng lā̤.

## Muóng-buŏi gì giék-guō

Muóng-buŏi gì giék-guō buŏng săng-cṳ̄ng:

Siŏh ciáng siŏh huāng hô̤ lā̤ siáng-buŏi (聖杯) hĕ̤k-ciā siáng-gá (聖珓), dâi-biēu sìng-mìng dùng-é, hĕ̤k-ciā có̤ dâi-gié â̤ sông-lé. Dáng-sê nâ sê muóng gì dâi-gié diŏh siŏng-dŏng sêng-dâe̤ng, cêu diŏh muóng săng huòi, lièng-sṳ̆k săng huòi dŭ sê siáng-buŏi cá â̤ sáung-só.

Lâng méng dŭ sê hióng siông hô̤ lā̤ ciéu-buŏi (笑杯), dâi-biēu sìng-mìng ciéu siŏh-hâ, mò̤ biēu-sê hō̤ gó sê mâ̤ hō̤. Ciŏng-uâng diŏh tṳ̀ng-sĭng gái muóng siŏh huòi, hĕ̤k-ciā tṳ̀ng-sĭng gōng chĭng-chṳ̄ cê-gă buóh giù sié-nó̤h.

Lâng méng dŭ sê hióng giâ hô̤ lā̤ bō̤-buŏi (寶杯), dâi-biēu sìng-mìng mâ̤ dùng-é, sêu-ké, hĕ̤k-ciā mâ̤ sāi có̤ dâi-gié.
問杯

**問杯**，也號𡅏**跋桮**，是道教裏勢請神明指示其蜀種儀式。挈杯gĕ̤h出，看盪下以後其形狀方位來了解神明其意思。

福州九案泰山迎神根據問杯來決定神明明年暝着坐底隻堂𡅏。

## 問杯其結果

問杯其結果分三種：

蜀正蜀反號𡅏聖杯或者聖珓，代表神明同意，或者做事計會順利。但是儷是問其事計着相當慎重，就着問三回，連續三回都是聖杯乍會算數。

兩面都是向上號𡅏笑杯，代表神明笑蜀下，無表示好固是𣍐好。總款着重新再問蜀回，或者重新講清楚自家卜求什乇。

兩面都是向下號𡅏寶杯，代表神明𣍐同意、受氣，或者𣍐使做事計。
河上救生堂

**河上救生堂**，簡稱**救生堂**，也號𡅏**董奉仙師祖殿**，是福州臺江其蜀隻廟，供董奉、臨水奶、巡河高都督（七爺）、護駕詹將軍（八爺）、守境大王，現在其位置敆白馬南路432號，邊兜就是白馬河公園。這廟是道教九案泰山其13隻堂之一，屬感應境，迎神共問杯其辰候屬河上案。

## 歷史
河上救生堂原底其地址敆茶亭街西向、洗馬河南墘其河上村，供當時其名醫董奉，差不多有四百幾年其歷史。明朝末期，長樂蜀隻姓王其家族搬來福州，敆河上村住，將老家太乙宮其香火請遘福州，起這廟供董奉。滿清其辰候因為廟壞去重起。文革辰候乞破壞去，差不多1990年左右重修。1998年，乞福州市政府認定做市級文物保護單位。2007年，因為仁德路擴建改造，搬遘白馬河墘其白馬南路高家厝過渡。2010年，選擇白馬河墘其白馬南路432號起蜀隻共原來蜀模蜀樣其新廟，原來其壁畫也請專家野細膩其刮下來，重新裝懸去。2012年起好搬入去。2019年7月25號，乞臺江區認定做第三批區級文物保護單位。

## 參考資料

*
*
Săng-dèu-căng

**Săng-dèu-căng** (三條簪) sê Hók-ciŭ nṳ̄-gái gì siŏh cṳ̄ng diòng-tūng huák-hìng. Ciŏng tàu-huók buŏh siàng guói (髻), buŏh diŏh âu-nō̤; ciáng-dṳ̆ng, cō̤-biĕng, êu-biĕng dŭ chák siŏh dèu dŏ̤-giāng iông-sék gì căng, dŭ-liāng săng dèu, gó-chṳ̄ hô̤ lā̤ "săng-dèu-căng".
西營裏長生堂

**西營裏長生堂**，簡稱**長生堂**，是福州其蜀隻廟。原來其廟敆西營，文革辰候乞破壞去，九幾年初期重修。2007年西營拆遷，因為伓是登記其宗教場所，乞當平常其厝拆唻，儷賠30萬塊錢無塊掏地。這仂囝錢敆附近連買蜀間店來當廟使都無夠，最後無能耐着鼓樓區加洋新村裏勢買蜀間車庫，將菩薩暫安裏勢。這廟是道教九案泰山其13隻堂之一，屬嘉興境，迎神共問杯其時候屬西營案。兩隻泰山護駕大將軍羅大伯、羅二伯供這廟𡅏。

每年卜開始九案泰山迎神其辰候，大伯、二伯先出發去舊案溫、康兩隻將軍夫塊護駕，之後乍開堂。本底這大伯、二伯儷是呵呵班當差其。有蜀年迎神其辰候，溫將軍其銀帽盪長生堂東一班羅大伯心肝𡅏。溫將軍此刻就封大伯、二伯做護駕大將軍。以後每蜀年開堂之前都喚大伯、二伯來站堂。迎神其辰候，都着跟溫、康兩隻將軍身邊護駕，儷九月十二問杯結束以後乍轉去過自家生日蜀工。
西洋積善堂

**西洋積善堂**，簡稱**西洋堂**或者**積善堂**，是福州臺江其蜀隻廟，原來其廟敆西洋裏，因為拆遷，現在搬遘臺江區西洋新村裏勢重新起。這廟是道教九案泰山其13隻堂之一，屬上洋境，主要供雷總政，迎神共問杯其辰候屬西洋案。

每年九案泰山迎神，九月十二問杯結束以後，會將溫、康兩隻將軍先趁舊案請遘行臺過渡，十四巡十三鄉以後再搬遘新案，號𡅏轉宮。按傳統，行臺一般都是設着積善堂。十三這日暝晡會使敆西洋附近迎神。

文革其辰候，西洋堂乞沒收，之後拆平八去。1992年使政府賠其錢共小區居民其捐款重起。之後陸陸續續有其他神也乞請入去供。現在西洋堂裏勢有供六將軍、王太保、劉仙師、中爺、馬爺、軍爺、雙爺、大爺、雷總政、主事、驅瘟大臣等等其神。
斗池社

**斗池總社**，簡稱**斗池社**，也號𡅏**斗池堂**，是福州其蜀隻廟，敆鼓樓區斗池新村B區裏勢其玉斗廣場。這廟是道教九案泰山其13隻堂之一，屬護民境，迎神共問杯其辰候屬斗池案。

這廟原底敆斗池村。原來斗池村有五帝廟共斗池社兩間廟。1990年斗池村原拆原遷，兩間廟乞直接拆唻，無塊賠錢。許辰候斗池村是有錢無塊起廟，故好大部份鄉里都搬入新起其斗池新村住，最終大家儂無能耐將斗池新村裏勢老儂會其二層改成兩間新其廟，就是敆今旦B區其玉斗廣場租塊。2011年，斗池社敆問杯其辰候乞選做新案，特零意着外斗再起蜀隻鐵皮房來坐菩薩，這鐵皮房遘今旦固敆𡅏。

斗池社本底供九案泰山下底其兵馬大都督。本地大王是八幾年以後乍請入來其。1990年斗池拆遷其辰候，別塊其五大元帥（鄧、何、柳、王、陳）、臨水奶、烏山仙師、神王爺等等其神因為拆遷無廟，也乞請入來供。
山仔裏陰陽專案堂

**山仔裏陰陽專案堂**，簡稱**山仔裏專案堂**或者**山仔裏堂**，是福州臺江其蜀隻廟，敆臺江區太平二弄邊兜，九案泰山府總堂其對面街附近，着庭芳苑、融信雙杭城朗庭兩隻小區之間，共山仔裏嘻墿儷隔蜀條茶亭河。這廟是道教九案泰山其13隻堂之一，屬石部境，迎神共問杯其辰候屬太平山案。文革辰候乞破壞去，1989年重修。

山仔裏其儂信溫、康兩隻將軍共十二功曹。每蜀年迎神之前，由山仔裏堂負責乞溫、康兩隻將軍換新其衣裳，代表準備開堂辦公。
雙浦頭協心堂

**雙浦頭協心堂**，簡稱**雙浦堂**、**協心堂**，是福州臺江其蜀隻廟，供何總管。原來其廟敆雙浦頭，文革辰候乞破壞去。1990年代初期重修以後，將范總管也請入來供。遘尾這廟變成危房，緊急搬去紅慶裏新村19座暫安。2024年，搬遘雙浦巷16號榕發玖熹雅筑其北區裏勢。這廟是道教九案泰山其13隻堂之一，屬石部境，迎神共問杯其辰候屬太平山案。
Ò̤-siông Géu-sĕng-dòng

**Ò̤-siông Géu-sĕng-dòng** (河上救生堂), gāng-chĭng **Géu-sĕng-dòng** (救生堂), iâ hô̤ lā̤ **Dūng Hông Siĕng-sṳ̆ Cū-dâing** (董奉仙師祖殿), sê Hók-ciŭ Dài-gĕ̤ng gì siŏh ciáh miêu, gé̤ṳng Dūng Hông, Lìng-cūi-nā̤, Sùng-ò̤ Gŏ̤ Dŭ-dók (巡河高都督, "Chék-iè 七爺"), Hô̤-gá Ciĕng Ciŏng-gŭng (護駕詹將軍 "Báik-iè 八爺"), Siū-gīng Dâi-uòng (守境大王). Hiêng-câi gì ôi-dé găk Băh-mā Nàng-lô (白馬南路) 432 hô̤, biĕng-dău cêu sê Băh-mā-ò̤ Gŭng-huòng. Ciā miêu sê Dô̤-gáu diē-sié Giū-áng Tái-săng gì 13 ciáh dòng cĭ ék, sṳ̆k Gāng-éng-gīng (感應境), ngiàng-sìng gâe̤ng muóng-buŏi gì sèng-âu sṳ̆k Ò̤-siông-áng (河上案).

## Lĭk-sṳ̄
Ò̤-siông Géu-sĕng-dòng nguòng-dā̤ gì dê-cī găk Dà-dìng-gă̤ (茶亭街) să̤-hióng, Sā̤-mā-ò̤ (洗馬河) nàng gièng gì Ò̤-siông-chŏng (河上村), gé̤ṳng dŏng-sì gì mìng-ĭ Dūng Hông, chă-bók-dŏ̤ ô sé-báh-gūi nièng gì lĭk-sṳ̄. Mìng-dièu muăk-gĭ, Diòng-lŏ̤h siŏh ciáh sáng Uòng (王) gì gă-cŭk buăng lì Hók-ciŭ, găk Ò̤-siông-chŏng dêu, ciŏng lō̤-gă Tái-ĭk-gṳ̆ng (太乙宮) gì hiŏng-huōi chiāng gáu Hók-ciŭ, kī ciā miêu gé̤ṳng Dūng Hông. Muāng-chĭng gì sèng-âu ĭng-ôi miêu ngài--kó̤ tṳ̀ng kī. Ùng-gáik sèng-âu ké̤ṳk pó̤-huâi--kó̤, chă-bók-dŏ̤ 1990 nièng cō̤-iêu tṳ̀ng siŭ. 1998 nièng, ké̤ṳk Hók-ciŭ-chê céng-hū nêng-dêng có̤ "chê ngék ùng-ŭk bō̤-hô dăng-ôi" (市級文物保護單位). 2007 nièng, ĭng-ôi Ìng-dáik-lô (仁德路) guóh-gióng gāi-cô̤, buăng gáu Băh-mā-ò̤ gièng gì Băh-mā Nàng-lô Gŏ̤-gă-ció (高家厝) guó-dô. 2010 nièng, sōng-dĕk Băh-mā-ò̤ gièng gì Băh-mā Nàng-lô 432 hô̤ kī siŏh ciáh gâe̤ng nguòng-lài siŏh-muò-siŏh-iông gì sĭng miêu, nguòng-lài gì biáh-uâ iâ chiāng ciŏng-gă iā sá̤-nê gì gáuk giâ lì, tṳ̀ng-sĭng ciŏng gèng--kó̤. 2012 nièng kī hō̤ buăng diē kó̤. 2019 nièng 7 nguŏk 25 hô̤, ké̤ṳk Dài-gĕ̤ng-kṳ̆ nêng-dêng có̤ "dâ̤ săng piĕ kṳ̆ ngék ùng-ŭk bō̤-hô dăng-ôi" (第三批區級文物保護單位).

## Chăng-kō̤ cṳ̆-lâiu

*
*
Dūng Hông

**Dūng Hông** (董奉, ) sê Dṳ̆ng-guók Dĕ̤ng-háng muăk-gĭ gáu Săng-guók sì-gĭ gì siŏh ciáh Dṳ̆ng-ĭ ĭ-sĕng, ĭ gâe̤ng Huà Dò̤, Diŏng Dê̤ṳng-gīng cà̤ hô̤ lā̤ "Gióng-ăng Săng Sìng-ĭ" (建安三神醫).

Dūng Hông ciā nè̤ng sê Âu-guăng-gâing (侯官縣) Dūng-gièng-chŏng (董墘村) nè̤ng, ciā dê-huŏng cêu sê gĭng-dáng Hók-ciŭ Diòng-lŏ̤h Gū-huài-déng (古槐鎮) gì Chĭng-săng-chŏng (青山村). Ĭ káng-bâing mò̤ siŭ lā̤ ng-dĭk cièng, nâ huáng bâng-nè̤ng găk ĭ muòng-sèng căi hâing chéu, bâng kĭng căi siŏh dău, bâng dâe̤ng căi ngū dău. Cêu ciŏng-uâng siŏh nièng siŏh nièng tié-lāu căi tié-lāu căi, căi siàng siŏh piéng hâing-lìng. Hâing-ìng sṳ̆k--kó̤ ī-hâiu, ĭ kī siŏh ciáh chŏng-kó̤ ĕng cuòi, kĕk hâing-ìng uâng mī, gái dò̤ mī kó̤ ciék-cá̤ báh-sáng.

Dūng Hông ké̤ṳk Hók-ciŭ-nè̤ng hông có̤ sìng, hô̤ lā̤ **Iŏh-uòng-cū-sṳ̆** (藥王祖師) hĕ̤k-ciā **Hâing-lìng-cū-sṳ̆** (杏林祖師). Gĭng-dáng Diòng-lŏ̤h ô Dūng-hông-săng (董奉山), kĕk ĭ miàng-cê lì gé-niêng ĭ. Săng-dīng ô ĭ liêng-dăng gì gū-cék, săng-kă ô siŏh ciáh "Hâing-lìng sṳ̄-cū Dūng Hông chāu-dòng" (杏林始祖董奉草堂). Hók-ciŭ gì Ò̤-siông Géu-sĕng-dòng iâ sê gé̤ṳng ĭ gì.
洋柄同心堂

**洋柄同心堂**，簡稱**同心堂**，是福州臺江其蜀隻廟，敆交通路40號，距離福建醫科大學大門𣍐遠。這廟是道教九案泰山其13隻堂之一，屬靈通境，迎神共問杯其辰候屬洋柄案。主要供康大世子，也有供猴聖王三尊神、本地大王、臨水奶等等其神明。

洋柄同心堂敆1992年重修，是蜀落兩層樓其厝，樓下是居民會辦公室。2007年洋柄拆遷，因為伓是登記其宗教場所，乞當平常其厝拆唻，儷掏錢無塊掏地。洋柄同心堂其管委會將這錢掏來買現在交通路40號其兩層樓店面，樓頂廮菩薩，樓下分兩半，前斗租乞儂做店，租金收去補充堂其活動經費；後斗是管委會其辦公室。平常骿後共前斗隔開，每個月日其初一、十五有伊伯伊姆來燒香，一般都是趁骿後其門囝入去。九月迎神其辰候，前斗關店半個月日，囫圇隻廟掏來做活動。
太平山堂

**太平山堂**是福州臺江其蜀隻廟，敆臺江區太平二弄44號，**蒼霞真人廟**共這堂起着蜀堆。這廟是道教九案泰山其13隻堂之一，屬石部境，主要供康三世子、王大人，也有供注壽司、程尊王、馬夫人、許真君、方大奶等等神明。太平山堂迎神共問杯其辰候屬太平山案，也是每蜀年參加迎神儂最価其蜀隻堂。

九案泰山透底無「總堂」其概念。但是按政府規定，所有民間信仰都着有總堂，太平山堂就以「**九案泰山府**」其名字註冊成這信仰其總堂。
## 歷史
太平山堂是九案泰山裏勢最早起其蜀隻堂，有差不多千幾年歷史。唐朝貞觀二年（636年），太平山村其儂趁福州城北其東嶽廟請來溫、康兩隻將軍其香火轉來供。大概着唐朝末期遘宋朝初期其辰候，南臺十三鄉發生瘟病，真価儂感染，儷有供兩隻將軍其太平山村受災最輕，故此附近其村都聯合起來供兩隻將軍，以求保佑，遘尾發展成九案泰山其信仰。文革其辰候廟破壞去，明朝做其兩隻將軍其神像也乞燒唻。八幾年，村民集資15萬塊錢買蜀落厝，重新起這太平山堂。九幾年，宗教政策放鬆，太平山堂發動十三鄉捐款買轉太平山堂其舊地，但是沒錢起廟。正好蒼霞真人廟拆遷，掏遘90萬拆遷款，無塊討地。太平山堂就邀請伊各儂合𡅏起廟。就總款，十三鄉復捐款40萬塊，將兩隻廟都起起來，加掛「蒼霞真人廟」其牌牌，形成現在其樣式。

今旦太平山堂裏勢除去坐九案泰山其菩薩，固包括本地大王等等其他菩薩，都是附近拆遷無塊坐，也乞請入來供。間壁其蒼霞真人廟裏勢坐其是蒼霞真人，也號𡅏五穀真人、五穀真君、張真人，名張信，祖廟敆閩侯上街其溪源宮。明朝辰候，蒼霞洲陳、高、卓三姓大戶做夢這張真人來蒼霞，就着蒼霞洲也起蜀隻廟來供伊。1881年（光绪七年）福州大做旱，閩浙總督遘伊蒼霞洲其廟去拜，結果逿雨，故此封做「五穀真君」。雖然講兩隻廟起着蜀堆，蒼霞真人共九案泰山其信仰根本無干過，蒼霞真人廟共九案泰山互相𣍐去參加對方其迎神等等活動。
教場坂堂

**教場坂堂**是福州其蜀隻廟，敆鼓樓區加洋巷28號，加洋巷共教場巷交叉墿口邊兜。教場坂堂主要供其是副神吳總管。文革辰候乞破壞去，1989年重修，現在固有供廣利侯王共夫人、張聖君、丹霞大聖、臨水奶、閭山大法宴。這廟是道教九案泰山其13隻堂之一，屬教場坂境，迎神共問杯其辰候屬教場坂案。
下河上大堂

**下河上大堂**，簡稱**下河堂**，是福州臺江其蜀隻廟，敆臺江區下河裏84號。這廟是道教九案泰山其13隻堂之一，屬感應境，迎神共問杯其辰候屬河上案。下河堂主要供注壽司，固有供注生司、內理事、檢察司、總政、陳將軍、鄭將軍、注生司世子共兩隻囝、臨水奶。文革其辰候乞破壞去，1982年遘1983年重修。
浦東大堂

**浦東大堂**也號𡅏**浦東堂**、**浦東齊心堂**，是福州臺江其蜀隻廟，敆臺江區白馬南路305-1號。這廟是道教九案泰山其13隻堂之一，屬浦東境，迎神共問杯其辰候屬浦東案。浦東大堂主要供護駕將軍、良願司岳。

原來其廟敆浦東村。文革其辰候，乞福州玻璃廠佔去，改革開放以後重新起蜀隻簡單其廟。九幾年末期白馬路擴建，浦東村原拆原遷。浦東村村民集資八十幾萬，搬遘現在其地方起廟。這廟距離老居民住其浦東新村𣍐遠，並且固大。浦東大堂敆茲辰候乞福建省民族宗教事務廳認定是合法其宗教活動場所，復請野価其他其神明入去供，包括天齊仁聖大帝、周范將軍共夫人、鎮西大元帥、陰陽按察使、注壽司、臨水奶、獲宗威烈王、護善侯、玄天上帝、張聖君、猴聖王，固有鎮海樓其金、何、柳三隻夫人。

浦東新村裏勢固有蜀隻蜀名其浦東堂，嘻堂其香火是伊自家去泰山府請其，無受浦東大堂管，也無問杯其資格。
涵頭大堂

**涵頭大堂**，簡稱**涵頭堂**，復號𡅏**接龙亭南天照天君祖殿**，是福州臺江其蜀隻廟，敆臺江區烏山路87號，主要供宗岳大將軍。這廟是道教九案泰山其13隻堂之一，屬河東護民境，迎神共問杯其辰候屬斗池案。

涵頭堂原來敆涵頭村，2000年涵頭村拆遷，大部份居民都搬別塊去。第二年，涵頭堂搬遘附近其白馬花園邊兜重新起。這新廟着東西河墘。現在涵頭堂裏勢供其主神是本地大王；侍神是宗岳泰山內閣，包括宗岳大將軍（宗岳泰山張泗張千歲護駕大將軍）、宗岳泰山內閣左大臣（風）、宗岳泰山內閣右大臣（皇）、宗岳泰山中軍大臣（卓風明）、宗岳泰山樞密大臣、宗岳泰山兵馬總都督。固有供仙爺、王爺、北濟尊王、臨水奶、猴聖王等等盡価其神明。

涵頭堂是2008年以後乍開始加掛「接龙亭南天照天君祖殿」其牌牌其。這「接龙亭南天照天君祖殿」是福建省民族宗教事務廳認定其宗教活動場所，「涵頭大堂」伓是。照天君其信仰共九案泰山根本無干過，照天君祖殿共九案泰山互相𣍐去參加對方其迎神等等活動。這照天君祖殿本底是敆茶亭河墘，距離涵頭堂𣍐遠，之後因為拆遷搬遘烏山去。因為野価儂去夫塊燒香，影響遘附近福州市政府其工作，2008年乞要求搬去金鷄山，起成現在其南天照天君宮。照天君宮管委會其部份儂嫌夫塊恰遠，決定着附近掏地，最終選擇着涵頭堂，涵頭堂也同意將照天君也請入來。現在廟其前斗供其是照天君，骿後是涵頭堂。野価信照天君其儂來嚽塊燒香，但是伊各儂對九案泰山其了解盡少。
Ngū-dá̤

**Ngū-dá̤** (五帝), ciòng miàng **Ngū-hók Dâi-dá̤** (五福大帝), sê Dô̤-gáu diē-sié gì guāng ŭng-ĭk gì sìng-mìng, ī-hâiu ké̤ṳk mìng-găng hông có̤ dṳ̆k--kó̤ ŭng-ĭk gì sìng. Ciā sìng ké̤ṳk Hók-ciŭ-nè̤ng hông có̤ hiŏng-tū gì siū-hô̤-sìng. Ngū-dá̤ dŭ-liāng ô 5 ciáh sìng, buŏng dĕ̤ng, să̤, nàng, báe̤k, dṳ̆ng, muōi ciáh sìng guāng ciáh huŏng-ôi. Â-dā̤ gì buô-hâ ô Ĭng-iòng-sĭ (陰陽司), Liòng-nguông-sĭ (良願司), Sùng-áng-sĭ (巡按司), Cūi-chái-sĭ (水菜司), Ciōng-kó̤-sĭ (掌庫司), Sùng-ŭ-sĭ (巡塢司) dēng-dēng.

## Ngū-dá̤ guāng gì huŏng-ôi
Ngū-dá̤ gáuk ciáh guāng gì huŏng-ôi sê:

Dṳ̆ng: Hiēng-lìng-gŭng Diŏng Nguòng-báik (顯靈公張元伯), ngū-hèng sṳ̆k tù, uòng-sáik méng

Dĕ̤ng: Éng-lìng-gŭng Cṳ̆ng Sê̤ṳ-séu (應靈公鍾士秀), ngū-hèng sṳ̆k mŭk, liŏh-sáik méng

Să̤: Sŏng-lìng-gŭng Làu Nguòng-dăk (宣靈公劉元達), ngū-hèng sṳ̆k gĭng, băh-sáik méng

Nàng: Iòng-lìng-gŭng Sṳ̄ Ùng-ngiĕk (揚靈公史文業), ngū-hèng sṳ̆k huō, è̤ng-sáik méng

Báe̤k: Céng-lìng-gŭng Diêu Guŏng-mìng (振靈公趙光明), ngū-hèng sṳ̆k cūi, ŭ-sáik méng

## Chók-hāi
Nùng-lĭk lĕ̤k-nguŏk, chék-nguŏk gì sèng-âu, Dài-gĕ̤ng gì nè̤ng dŭ â̤ có̤ siŏh ciáh miàng hô̤ "chók-hāi" (出海) gì ngì-sék, iâ hô̤ lā̤ "Lĕ̤k-nguŏk-huôi" (六月會). Muōi nièng ngū-nguŏk chĕ̤-lĕ̤k, Ngū-dá̤ kŭi-dòng bâing-áng. Sĕng iù Gèng-gŏ̤ Ā̤-báik giàng sèng-dău, gì-tă sìng giàng ĭ piăng-âu, Ngū-dá̤ găk có̤i-hâiu, mŭk-dĭk sê niăh áuk-gūi. Ngū-dá̤ săng gì iông-sék dŭ cêng--kó̤ chiăng-giăng, gó-chṳ̄ Hók-ciŭ-uâ ô siŏh guó uâ hô̤ lā̤ "ké̤ṳk Ngū-dá̤ niăh kó̤" (乞五帝搦去), é-sé̤ṳ sê má nè̤ng kó̤ sī. Ciék-giâ-lì sê dáe̤k-sìng (撞神), Gèng-gŏ̤ Ā̤-báik sùng-iâ niăh cāu--kó̤ gì áuk-gūi. Cĭ-hâiu gēng siŏh gĕ̤ng có̤ "sùng-iù" gì ngì-sék. Ciā nĭk kĕk cāi cák siŏh ciáh sùng. Gái ciŏng dṳ̆-háik, giĕ-mò̤ dēng-dēng lă-că-nó̤h biáng tĕ̤ng-tĕ̤ng lā̤ káing kī lì, dâi-biēu ciŏng áuk-gūi guŏng tĕ̤ng-tĕ̤ng lā̤ kó̤, ciā tĕ̤ng-tĕ̤ng hô̤ lā̤ "Hók-tē̤ng" (福桶). Dāng iù Gèng-gŏ̤ Ā̤-báik dâi-dô̤i, gáu ciáh sìng gŏng lā̤ hâ Hók-tē̤ng gì cāi-sùng, ká̤-ká̤ bié gáu Mìng-gĕ̤ng biĕng, ciŏng ĭ buóng-huōi siĕu lâi. Gê̤ṳng-sāng-dōng siông-dài ī-hâiu mò̤ ciā ngì-sék lāu.

## Chăng-kō̤
Ŭng-ĭk

**Ŭng-ĭk** (瘟疫), iâ hô̤ lā̤ **ŭng-bâng** (瘟病), **duâi-liù-hèng** (大流行), sê cī siŏh cṳ̄ng diòng-niēng-bâng duâi miêng-cék báuk-huák, ciŏng-uâng gì bâng ék-buăng iā ṳ̀ng-ê duâi miêng-cék diòng-niēng, bêng-chiā â̤ niông iā sâ̤ nè̤ng sĕng--kó̤.
Tū-dê-gŭng

**Tū-dê-gŭng** (土地公, 土地君) sê găk Dṳ̆ng-guók mìng-găng séng-ngiōng diē-sié gì siŏh ciáh guāng tū-dê gì sìng-mìng. Ô Háng-nè̤ng gì dê-huŏng cêng sâ̤ nè̤ng gé̤ṳng tū-dê-gŭng, bō̤-iêu chió lā̤ nè̤ng bìng-ăng, huák-cài, giāng-diê cṳ̆ kō̤ hō̤, nùng-mìng-gŏ̤ siŭ-sìng hō̤ dēng-dēng.

## Gái káng
*Buōng-gī Dâi-uòng
*Siàng-huòng
Săng-giāng-diē Ĭng-iòng Ciŏng-áng-dòng

**Săng-giāng-diē Ĭng-iòng Ciŏng-áng-dòng** (山仔裏陰陽專案堂), gāng-chĭng **Săng-giāng-diē Ciŏng-áng-dòng** (山仔裏專案堂) hĕ̤k-ciā **Săng-giāng-diē-dòng** (山仔裏堂), sê Hók-ciŭ Dài-gĕ̤ng gì siŏh ciáh miêu, găk Dài-gĕ̤ng-kṳ̆ Tái-bìng Nê-lâe̤ng (太平二弄) biĕng-dău, Giū-áng Tái-săng-hū Cūng-dòng gì dó̤i-méng-gă̤ hó-gê̤ṳng, diŏh Dìng-huŏng-uōng (庭芳苑), Ṳ̀ng-séng Sĕ̤ng-hòng-siàng Lōng-dìng (融信雙杭城朗庭) lâng ciáh siēu-kṳ̆ cĭ-găng, gâe̤ng Săng-giāng-diē hī dèu diô nâ gák siŏh dèu Dà-dìng-ò̤ (茶亭河). Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Sĭk-buô-gīng (石部境), ngiàng-sìng gâe̤ng muóng-buŏi gì sèng-âu sṳ̆k Tái-bìng-săng-áng (太平山案). Ùng-gáik sèng-âu ké̤ṳk pó̤-huâi kó̤, 1989 nièng tṳ̀ng-siŭ.

Săng-giāng-diē gì nè̤ng sáng Ŭng, Kŏng lâng ciáh ciŏng-gŭng gâe̤ng Sĕk-nê Gŭng-cò̤ (十二功曹). Muōi siŏh nièng ngiàng-sìng cĭ-sèng, iù Săng-giāng-diē-dòng hó-cáik ké̤ṳk Ŭng, Kŏng lâng ciáh ciŏng-gŭng uâng ĭ-siòng, dâi-biēu cūng-bê kŭi-dòng bâing-gŭng.
Puō-dĕ̤ng Duâi-dòng

**Puō-dĕ̤ng Duâi-dòng** (浦東大堂) iâ hô̤ lā̤ **Puō-dĕ̤ng-dòng** (浦東堂), **Puō-dĕ̤ng Cà̤-sĭng-dòng** (浦東齊心堂), sê Hók-ciŭ Dài-gĕ̤ng gì siŏh ciáh miêu, găk Dài-gĕ̤ng-kṳ̆ Băh-mā Nàng-lô (白馬南路) 305-1 hô̤. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, siŏh Puō-dĕ̤ng-gīng (浦東境), ngiàng-sìng gâe̤ng muóng-buŏi gì sèng-âu sṳ̆k Puō-dĕ̤ng-áng (浦東案). Puō-dĕ̤ng Duâi-dòng ciō-iéu gé̤ṳng Hô̤-gá Ciŏng-gŭng (護駕將軍), Liòng-nguông-sĭ Ngŏk (良願司岳). 

Nguòng-lài gì miêu găk Puō-dĕ̤ng-chŏng (浦東村). Ùng-gáik gì sèng-âu, ké̤ṳk Hók-ciŭ Bŏ̤-là̤-chiōng (福州玻璃厰) ciéng kó̤. Gāu-gūi-nièng muăk-gĭ Băh-mā-lô (白馬路) guóh-gióng, Puō-dĕ̤ng-chŏng nguòng-cháik-nguòng-chiĕng (原拆原遷). Puō-dĕ̤ng-chŏng chŏng-mìng cĭk-cṳ̆ báik-sĕk gūi uâng, buăng gáu hiêng-câi gì dê-huŏng kī miêu. Ciā miêu gê̤ṳ-liê lō̤ gṳ̆-mìng diêu gì Puō-dĕ̤ng Sĭng-chŏng (浦東新村) mâ̤ huông, bêng-chiā gó duâi. Puō-dĕ̤ng Duâi-dòng găk cī sèng-âu ké̤ṳk Hók-gióng-sēng Mìng-cŭk Cūng-gáu Sê̤ṳ-ô-tiăng (福建省民族宗教事務廳) nêng-dêng sê cŭng-gáu uăk-dông diòng-sū, bô chiāng iā sâ̤ gì-tă gì sìng-mìng diē kó̤ gé̤ṳng,bău-guák Tiĕng-cà̤ Ìng-séng Dâi-dá̤ (天齊仁聖大帝), Ciŭ, Huâng Ciŏng-gŭng (周范將軍) gâe̤ng hŭ-ìng, Déng-să̤ Dâi-nguòng-só̤i (鎮西大元帥), Ĭng-iòng Áng-că-sṳ̄ (陰陽按察使), Cê̤ṳ-sêu-sĭ (注壽司), Lìng-cūi-nā̤, Hĕk-siêng Ŭi-liĕk-uòng (獲宗威烈王), Hô̤-siêng-hèu (護善侯), Hièng-tiĕng Siông-dá̤ (玄天上帝), Diŏng Séng-gŭng (張聖君), Gàu Séng-uòng, gó ô Déng-hāi-làu gì Gĭng (金), Hò̤ (何), Liū (柳) săng ciáh hŭ-ìng.

Puō-dĕ̤ng Sĭng-chŏng diē-sié gó ô siŏh ciáh siŏh miàng gì Puō-dĕ̤ng-dòng, hī dòng gì hiŏng-huōi sê ĭ cê-gă kó̤ Tái-săng-hū chiāng gì, mò̤ sêu Puō-dĕ̤ng Duâi-dòng guāng, iâ mò̤ muóng-buŏi gì cṳ̆-gák.
Să̤-iàng-diē Dòng-sĕng-dòng

**Să̤-iàng-diē Dòng-sĕng-dòng** (西營裏長生堂), gāng-chĭng **Dòng-sĕng-dòng** (長生堂), sê Hók-ciŭ gì siŏh ciáh miêu. Nguòng-lài gì miêu găk Să̤-iàng, Ùng-gáik sèng-âu ké̤ṳk pó̤-huâi kó̤, Gāu-gūi-nièng tṳ̀ng-siŭ. 2007 nièng Să̤-iàng cháik-chiĕng, ĭng-ôi ng-sê dĕng-gé gì cŭng-gáu diòng-sū, ké̤ṳk dáung bàng-siòng gì chió tiáh lâi, nâ buòi 30 uâng dó̤i cièng mò̤ dó̤i dò̤ dê. Ciā nék-giāng cièng găk hó-gê̤ṳng lièng mā̤ siŏh găng dáing lì dáung miêu sāi dŭ mò̤ gáiu, có̤i-hâiu mò̤-niĕ-ài diŏh Gū-làu-kṳ̆ Gă-iòng Sĭng-chŏng (加洋新村) diē-sié mā̤ siŏh găng chă-kó, ciŏng bù-sák cáng-ăng (暫安) diē-sié. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Gă-hĭng-gīng (嘉興境), ngiàng-sìng gâe̤ng muóng-buŏi gì sèng-âu sṳ̆k Să̤-iàng-áng (西營案). Lâng ciáh Tái-săng Hô̤-gá Dâi-ciŏng-gŭng (泰山護駕大將軍) Lò̤ Duâi-báh (羅大伯), Lò̤ Nê-báh (羅二伯) gé̤ṳng ciā miêu lā̤.

Muōi nièng buóh kăi-sṳ̄ Giū-áng Tái-săng ngiàng-sìng gì sèng-âu, Duâi-báh, Nê-báh sĕng chók-huák kó̤ gô-áng (舊案) Ŭng, Kŏng lâng ciáh ciŏng-gŭng hŭ-uái hô̤-gá, cĭ hâiu ciáh kŭi-dòng. Buōng-dā̤ ciā Duâi-báh, Nê-báh nâ sê hĕ̤-hĕ̤-băng dŏng-chă̤-gì. Ô siŏh nièng ngiàng-sìng gì sèng-âu, Ŭng Ciŏng-gŭng gì ngṳ̀ng mô̤ dâung diŏh Dòng-sĕng-dòng Dĕ̤ng-ék-băng (東一班) Lò̤ Duâi-báh sĭng-găng lā̤. Ŭng Ciŏng-gŭng chṳ̄-káik cêu hŭng Duâi-báh, Nê-báh có̤ Hô̤-gá Dâi-ciŏng-gŭng. Ī-hâiu muōi siŏh nièng kŭi-dòng cĭ sèng dŭ diŏh huáng Duâi-báh, Nê-báh lì câng-dòng. Ngiàng-sìng gì sèng-âu, dŭ diŏh gṳ̆ng Ŭng, Kŏng lâng ciáh ciŏng-gŭng sĭng-biĕng hô̤-gá (護駕), nâ gāu-nguŏk sĕk-nê muóng-buŏi giék-sók ī-hâiu ciáh diōng-kó̤ guó cê-gă săng-nĭk siŏh gĕ̤ng.
Iòng-bāng Dùng-sĭng-dòng

**Iòng-bāng Dùng-sĭng-dòng** (洋柄同心堂), gāng-chĭng **Dùng-sĭng-dòng** (同心堂), sê Hók-ciŭ Dài-gĕ̤ng gì siŏh ciáh miêu, găk Gău-tŭng-lô (交通路) 40 hô̤, gê̤ṳ-liê Hók-gióng Ĭ-kuŏ Dâi-hŏk duâi-muòng mâ̤ huông. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Lìng-tŭng-gīng (靈通境), ngiàng-sìng gâe̤ng muóng-buŏi gì sèng-âu sṳ̆k Iòng-bāng-áng (洋柄案). Ciō-iéu gé̤ṳng Kŏng Dâi Sié-cṳ̄ (康大世子), iâ ô gé̤ṳng Gàu-séng-uòng săng cŏng sìng, Buōng-dê Dâi-uòng, Lìng-cūi-nā̤ dēng-dēng gì sìng-mìng.

Iòng-bāng Dùng-sĭng-dòng găk 1992 nièng tṳ̀ng-siŭ, sê siŏh lŏ̤h lâng cèng làu gì chió, làu-â sê gṳ̆-mìng-huôi bâing-gŭng-sék. 2007 nièng Iòng-bāng cháik-chiĕng, ĭng-ôi ng-sê dĕng-gé gì cŭng-gáu diòng-sū, ké̤ṳk dáung bàng-siòng gì chió tiáh lâi, nâ dò̤ cièng mò̤ dó̤i dò̤ dê. Iòng-bāng Dùng-sĭng-dòng gì guāng-ūi-huôi ciŏng ciā cièng dò̤ lì mā̤ hiêng-câi Gău-tŭng-lô (交通路) 40 hô̤ gì lâng cèng làu dáing-méng, làu-dīng ĕng bù-sák, làu-â buŏng lâng-buáng, sèng-dāu cŭ ké̤ṳk nè̤ng có̤ dáing, cŭ-gĭng siŭ kó̤ buō-chṳ̆ng dòng gì uăk-dông gĭng-hié; âu-dāu sê guāng-ūi-huôi gì bâing-gŭng-sék. Bàng-siòng piăng-âu gâe̤ng sèng-dāu gák-kŭi, muōi-gā-nguŏk-nĭk gì chĕ̤-ék, sĕk-ngô ô ĭ-báh ĭ-mū lì siĕu-hiŏng, ék-buăng dŭ sê téng piăng-âu gì muòng-giēng diē kó̤. Gāu-nguŏk ngiàng-sìng gì sèng-âu, sèng-dāu guŏng-dáing buáng-ngā-nguŏk-nĭk, gó̤-lòng ciáh miêu dò̤ lì có̤ uăk-dông.
Bók-gŭng-sṳ̀

**Bók-gŭng-sṳ̀** (卜公祠) sê Hók-ciŭ Dài-gĕ̤ng siŏh ciáh gé̤ṳng Nā-gŭng gì miêu. Buōng-dā̤ găk Dâi-miêu-săng (大廟山) să̤-báe̤k, gĭng-dáng băng gáu Ò̤-â-gă̤ (河下街).

Bók-gŭng-sṳ̀ sê Hók-ciŭ có̤i cā gì Nā-gŭng-miêu (拏公廟), chă-bók-dŏ̤ găk Mìng-dièu Hùng-ū (洪武) nièng-găng kī hō̤. Nā-gŭng Bók Hók géu lāu gó̤-lòng Hók-ciŭ siàng báh-sáng, Hók-ciŭ nè̤ng kī miêu gé̤ṳng ĭ. Muāng-chĭng gì sèng-âu, muōi siŏh huòi kó̤ Liù-giù gì cháik-hŭng-sṳ̄ (冊封使) dŭ â̤ lì cŭ-uái chiāng ĭ gáu sùng lā̤ bō̤-iêu bìng-ăng. Ék-buăng chiāng Mā-cū niòng-niòng gâe̤ng Nā-gŭng cà̤ sô̤i tàu gá sùng, Dìng Siông-cṳ̆ sô̤i dâ̤ nê gá. Gô-dā̤ téng Dâi-miêu-lô (大廟路), Hăk-tăng-gă̤ (合撑街), Săng-bō̤-gă̤ (三保街) gáu Âu-chèng-gă̤ (後田街) dŭ sê gé̤ṳng ĭ, muōi siŏh nièng Nā-gŭng săng-nĭk dŭ â̤ có̤-hié, ngiàng-sìng, có̤i lā̤ cêng nâu-iĕk.

Gê̤ṳng-sāng-dōng siông-dài ī-hâiu, dê ké̤ṳk Dài-gĕ̤ng-kṳ̆ Liĕk-gŭng-sṳ̆k Éng-sáuk-chiōng (臺江區烈軍屬印刷廠) ciéng kó̤. Ùng-gáik ī-hâiu, bô ké̤ṳk Dâ̤-săng Cék-buó-chiōng (第三織布廠) ciéng kó̤ có̤ sĭk-dòng. 1988 nièng ciáh ké̤ṳk dèng diōng lì có̤ miêu. 1998 nièng, ĭng-ôi Dâi-miêu-lô táuk-kuāng gâe̤ng Hók-ciŭ Dâ̤-sé Dṳ̆ng-hŏk gāi-cô̤ ké̤ṳk tiáh lâi. Bók-gŭng-sṳ̀ dò̤ diŏh nguòng-lài sê Dâ̤-săng Cék-buó-chiōng chŏng-kó̤, ciŏng ĭ gāi siàng miêu. 2003 nièng gái cháik-chiĕng, buăng gáu gĭng-dáng gì Ò̤-â-gă̤ 66 hô̤.
Sĕ̤ng-puō-tàu Hiĕk-sĭng-dòng

**Sĕ̤ng-puō-tàu Hiĕk-sĭng-dòng** (雙浦頭協心堂), gāng-chĭng **Sĕ̤ng-puō-dòng** (雙浦堂), **Hiĕk-sĭng-dòng** (協心堂), sê Hók-ciŭ Dài-gĕ̤ng gì siŏh ciáh miêu, gé̤ṳng Hò̤ Cūng-guāng (何總管). Nguòng-lài gì miêu găk Sĕ̤ng-puō-tàu, Ùng-gáik sèng-âu ké̤ṳk pó̤-huâi kó̤. 1990 nièng-dâi chĕ̤-gĭ tṳ̀ng-siŭ ī-hâiu, ciŏng Huâng Cūng-guāng (范總管) iâ chiāng diē lì gé̤ṳng. Gáu-muōi ciā miêu biéng siàng ngùi-bùng (危房), gīng-gék buăng gáu È̤ng-kéng-diē Sĭng-chŏng (紅慶裏新村) 19 cô̤ cáng-ăng (暫安). 2024 nièng, buăng gáu Sĕ̤ng-puō-háe̤ng (雙浦巷) 16 hô̤ Ṳ̀ng-huák Giū-hĭ Ngā-dé̤ṳk (榕發玖熹雅筑) gì báe̤k-kṳ̆ diē-sié. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Sĭk-buô-gīng (石部境), ngiàng-sìng gâe̤ng muóng-buŏi gì sèng-âu sṳ̆k Tái-bìng-săng-áng (太平山案).
Să̤-iòng Cék-siêng-dòng

**Să̤-iòng Cék-siêng-dòng** (西洋積善堂), gāng-chĭng **Să̤-iòng-dòng** (西洋堂) hĕ̤k-ciā **Cék-siêng-dòng** (積善堂), sê Hók-ciŭ Dài-gĕ̤ng gì siŏh ciáh miêu, nguòng-lài gì miêu găk Să̤-iòng-diē (西洋裏), ĭng-ôi cháik-chiĕng, hiêng-câi buăng gáu Dài-gĕ̤ng-kṳ̆ Să̤-iòng Sĭng-chŏng (西洋新村) diē-sié tṳ̀ng-sĭng kī. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Siông-iòng-gīng (上洋境), ciō-iéu gé̤ṳng Lòi Cūng-céng (雷總政), ngiàng-sìng gâe̤ng muóng-buŏi gì sèng-âu sṳ̆k Să̤-iòng-áng (西洋案).

Muōi nièng Giū-áng Tái-săng ngiàng-sìng, gāu-nguŏk sĕk-nê muóng-buŏi giék-sók ī-hâiu, â̤ ciŏng Ŭng, Kŏng lâng ciáh ciŏng-gŭng sĕng téng gô-áng (舊案) chiāng gáu hèng-dài (行臺) guó-dô, sĕk-sé sùng Sĕk-săng-hiŏng (十三鄉) ī-hâiu gái buăng gáu sĭng-áng (新案), hô̤ lā̤ diōng-gṳ̆ng. Áng diòng-tūng, hèng-dài ék-buăng dŭ sê siék diŏh Cék-siêng-dòng. Sĕk-săng ciā nĭk màng-buŏ â̤ sāi găk Să̤-iòng hó-gê̤ṳng ngiàng-sìng.

Ùng-gáik gì sèng-âu, Să̤-iòng-dòng ké̤ṳk mŭk-siŭ, cĭ-hâiu ké̤ṳk tiáh bàng-báik kó̤. 1992 nièng sāi céng-hū buòi gì cièng gâe̤ng siēu-kṳ̆ gṳ̆-mìng gì giŏng-kuāng tṳ̀ng kī. Cĭ-hâiu lṳ̆k-lṳ̆k-sṳ̆k-sṳ̆k ô gì-tă sìng iâ ké̤ṳk chiāng diē lì gé̤ṳng. Hiêng-câ Să̤-iòng-dòng diē-sié ô gé̤ṳng Lĕ̤k Ciŏng-gŭng (六將軍), Uòng Tái-bō̤ (王太保), Làu Siĕng-sṳ̆ (劉仙師), Dṳ̆ng-iè (中爺), Mā-iè (馬爺), Gŭng-iè (軍爺), Sĕ̤ng-iè (雙爺), Duâi-iè (大爺), Lòi Cūng-céng, Ciō-sê̤ṳ (主事), Kṳ̆-ŭng Dâi-sìng (驅瘟大臣) dēng-dēng gì sìng.
Hàng-tàu Duâi-dòng

**Hàng-tàu Duâi-dòng** (涵頭大堂), gāng-chĭng **Hàng-tàu-dòng** (涵頭堂), bô hô̤ lā̤ **Ciék-lṳ̀ng-dìng Nàng-tiĕng-ciéu Tiĕng-gŭng Cū-dâing** (接龙亭南天照天君祖殿), sê Hók-ciŭ Dài-gĕ̤ng gì miêu, găk Dài-gĕ̤ng-kṳ̆ Ŭ-săng-lô (烏山路) 87 hô̤, ciō-iéu gé̤ṳng Cŭng-ngŏk Dâi-ciŏng-gŭng (宗岳大將軍). Ciā miêu sê Dô̤-gáu Giū-áng Tái-săng gì 13 dòng cĭ ék, sṳ̆k Ò̤-dĕ̤ng Hô̤-mìng-gīng (河東護民境), ngiàng-sìng gâe̤ng muóng-buŏi gì sèng-âu sṳ̆k Dāu-diè-áng (斗池案).

Hàng-tàu-dòng nguòng-lài găk Hàng-tàu-chŏng, 2000 nièng Hàng-tàu-chŏng cháik-chiĕng, duâi-buô-hông gṳ̆-mìng dŭ buăng bék-dó̤i kó̤. Dâ̤ nê nièng, Hàng-tàu-dòng buăng gáu hó-gê̤ṳng gì Băh-mā Huă-huòng (白馬花園) biĕng-dău tṳ̀ng-sĭng kī. Ciā sĭng miêu diŏh Dĕ̤ng-să̤-ò̤ (東西河) gièng. Hiêng-câi Hàng-tàu-dòng diē-sié gé̤ṳng gì ciō-sìng sê Buōng-dê Dâi-uòng; sê-sìng sê Cŭng-ngŏk Tái-săng nô̤i-gák (宗岳泰山內閣), bău-guák Cŭng-ngŏk Dâi-ciŏng-gŭng (宗岳大將軍, Cŭng-ngŏk Tái-săng Diŏng Sé̤ṳ Diŏng Chiĕng-suói Hô̤-gá Dâi-ciŏng-gŭng 宗岳泰山張泗張千歲護駕大將軍), Cŭng-ngŏk Tái-săng nô̤i-gák Cō̤-dâi-sìng "Hŭng" (宗岳泰山內閣左大臣"風"), Cŭng-ngŏk Tái-săng nô̤i-gák Iêu-dâi-sìng "Huòng" (宗岳泰山內閣右大臣"皇"), Cŭng-ngŏk Tái-săng Dṳ̆ng-gŭng Dâi-sìng Dó̤h Hŭng-mìng (宗岳泰山中軍大臣卓風明), Cŭng-ngŏk Tái-săng Kṳ̆-mĭk Dâi-sìng (宗岳泰山樞密大臣), Cŭng-ngŏk Tái-săng Bĭng-mā Cūng-dŭ-dók (宗岳泰山兵馬總都督). Gó ô gé̤ṳng Siĕng-iè (仙爺), Uòng-iè (王爺), Báe̤k-cá̤ Cŏng-uòng (北濟尊王), Lìng-cūi-nā̤, Gàu-séng-uòng dēng-dēng cêng sâ̤ gì sìng-mìng.

Hàu-tàng-dòng sê 2008 nièng ī-hâiu ciáh kăi-sṳ̄ gă guá (加掛) "Ciék-lṳ̀ng-dìng Nàng-tiĕng-ciéu Tiĕng-gŭng Cū-dâing" (接龙亭南天照天君祖殿) gì bà̤-bà̤ gì. Ciā "Ciék-lṳ̀ng-dìng Nàng-tiĕng-ciéu Tiĕng-gŭng Cū-dâing" sê Hók-gióng-sēng Mìng-cŭk Cūng-gáu Sê̤ṳ-ô-tiăng (福建省民族宗教事務廳) nêng-dêng gì cŭng-gáu uăk-dông diòng-sū, "Hàng-tàu Duâi-dòng" ng-sê. Ciéu-tiĕng-gŭng (照天君) gì séng-ngiōng gâe̤ng Giū-áng Tái-săng gŏng-buōng mò̤ găng-guó, Ciéu-tiĕng-gŭng Cū-dâing gâe̤ng Giū-áng Tái-săng hó-siŏng mâ̤ kó̤ chăng-gă dó̤i-huŏng gì ngiàng-sìng dēng-dēng uăk-dông. Ciā Ciéu-tiĕng-gŭng Cū-dâing buōng-dā̤ sê găk Dà̤-dìng-ò̤ gièng, gê̤ṳ-liê Hàng-tàu-dòng mâ̤ huông, cĭ-hâiu ĭng-ôi cháik-chiĕng buăng gáu Ŭ-săng kó̤. Ĭng-ôi iā sâ̤ nè̤ng kó̤ hŭ-uái siĕu-hiŏng, īng-hiōng gáu Hók-ciŭ-chê céng-hū gì gĕ̤ng-cáuk, 2008 nièng ké̤ṳk iĕu-giù buăng kó̤ Gĭng-giĕ-săng, kī siàng hiêng-câi gì Nàng-tiĕng Ciéu-tiĕng-gŭng-gṳ̆ng. Ciéu-tiĕng-gŭng-gṳ̆ng guāng-ūi-huôi gì buô-hông nè̤ng hièng hŭ-uái káh huông, giók-dêng diŏh hó-gê̤ṳng tō̤ dê, có̤i-cṳ̆ng sōng-dĕk diŏh Hàng-tàu-dòng, Hàng-tàu-dòng iâ dùng-é ciŏng Ciéu-tiĕng-gŭng chiāng diē lì. Hiêng-câi miêu gì sèng-dāu gé̤ṳng gì sê Ciéu-tiĕng-gŭng, piăng-âu sê Hàng-tàu-dòng. Iā sâ̤ séng Ciéu-tiĕng-gŭng lì cŭ-uái siĕu-hiŏng, dáng-sê ĭ-gáuk-nè̤ng dó̤i Giū-áng Tái-săng liēu-gāi cêng ciēu.
Puòi Siĕng-sṳ̆

**Puòi Siĕng-sṳ̆** (裴仙師), iâ hô̤ lā̤ **Siĕng-iè** (仙爺), buōng-miàng **Ciŭ Gāng-giék** (周簡潔), sê Sóng-dièu gì siŏh ciáh dô̤-sê̤ṳ. Puòi Siĕng-sṳ̆ găk Uŏk-ciŭ (越州, gĭng-dáng Ciék-gŏng Siêu-hĭng) chók-sié. Ĭ găk Hók-ciŭ Dók-sṳ̄ ngà-muòng (督署衙門) có̤ să-iè (師爺), ngiĕng-géu «Dô̤-dáik-gĭng», «Nàng-huà-gĭng», «Ciŭ-ĭk» dēng-dēng gì cṳ̆. Cĭ hâiu dáe̤k diŏh siĕng-ìng (仙人), ŏ̤k gáu siŭ-siĕng (修仙) gì mĭk-giók, diŏh ngà-muòng sèng-dāu gì sṳ̀ng-chéu â-dā̤ dáik-dô̤ (得道).

Hók-ciŭ nè̤ng găk sṳ̀ng-chéu biĕng-dău kī miêu gé̤ṳng ĭ, ciā miêu cêu sê gĭng-dáng Gū-làu-kṳ̆ Siók-ŭi-lô (肅威路) gì Puòi-siĕng-gṳ̆ng (裴仙宮). Ciā sṳ̀ng-chéu gĭng-dáng gó găk hiā gṳ̆ng diē-sié.

Gô-dā̤ bók-guāng dŏng-guăng-gì, có̤-sĕng-é-gì, gó sê tĕ̤k-cṳ̆-gì, dŭ ô nè̤ng gé̤ṳng Siĕng-iè. Hók-ciŭ nè̤ng gô-dā̤ gōng nâ sê ô-sĭng bái ĭ cêu â̤ huák-cài. Săng-nguŏk chĕ̤-sĕk sê Siĕng-iè gì săng-nĭk, sèng-âu có̤ siŏh-gā-nguŏk-nĭk, siàng-diē, Dài-gĕ̤ng siŏh-chék-ché̤ṳ dŭ â̤ chióng-hié, gōng-bìng-uâ, có̤ lā̤ iā nâu-iĕk.
Puòi-siĕng-gṳ̆ng

**Puòi-siĕng-gṳ̆ng** (裴仙宮) sê Hók-ciŭ gì siŏh ciáh dô̤-guăng, găk Gū-làu-kṳ̆ Siók-ŭi-lô (肅威路) 7-1 hô̤. Ciā gṳ̆ng chă-bók-dŏ̤ găk 1060 nièng-dâi cō̤-iêu kī gì, gé̤ṳng Puòi Siĕng-sṳ̆. Diē-sié ô siŏh dău iā òng ī-sèng cêu ô gì sṳ̀ng-chéu, diòng-siók Puòi Siĕng-sṳ̆ cêu sê găk ciā chéu â-dā̤ ṳ̄-huá sìng-siĕng (羽化成仙) gì. Muōi nièng săng-nguŏk chĕ̤-sĕk Puòi Siĕng-sṳ̆ có̤ săng-nĭk, cŭ-uái iā sâ̤ nè̤ng lì siĕu-hiŏng, cêng kó̤ nâu-iĕk. 

1923 nièng, Hók-gióng sēng-diōng Sák Déng-bĭng huáng nè̤ng giŏng-kuāng tṳ̀ng-siŭ. 1934 nièng Dìng Ngì (陳儀) có̤ sēng-ciō-sĭk (省主席) gì sèng-âu gāi siàng lâng cèng làu. 1955 nièng siàng-chê gāi-cô̤, ciā gṳ̆ng có̤ bàng-báik kó̤. 1988 nièng tṳ̀ng-siŭ. 

1997 nièng, găk hī dău sṳ̀ng-chéu biĕng-dău kiê siŏh déng siŏh bĭ, gà̤-dēng cê siā "Ṳ̀ng-siàng dâ̤ ék gū-ṳ̀ng" (榕城第一古榕). Hiā chéu gĭng-dáng ô 20 mī hī māng gèng.
Dāu-diè-siâ

**Dāu-diè Cūng-siâ** (斗池總社), gāng-chĭng **Dāu-diè-siâ** (斗池社), iâ hô̤ lā̤ **Dāu-diè-dòng** (斗池堂), sê Hók-ciŭ gì siŏh ciáh miêu, găk Gū-làu-kṳ̆ Dāu-diè Sĭng-chŏng (斗池新村) B kṳ̆ diē-sié gì Nguŏk-dāu Guōng-diòng (玉斗廣場). Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Hô̤-mìng-gīng (護民境), ngiàng-sìng gâe̤ng muóng-buŏi gì sèng-âu sṳ̆k Dāu-diè-áng (斗池案).

Ciā miêu nguòng-dā̤ găk Dāu-diè-chŏng (斗池村). Nguòng-lài Dāu-diè-chŏng ô Ngū-dá̤-miêu (五帝廟) gâe̤ng Dāu-diè-siâ lâng găng miêu. 1990 nièng Dāu-diè-chŏng nguòng-cháik-nguòng-chiĕng (原拆原遷), lâng găng miêu ké̤ṳk dĭk-ciék tiáh lâi, mò̤ dó̤i buòi cièng. Hī sèng-âu Dāu-diè-chŏng sê ô cièng mò̤ dó̤i kī miêu, gó-hō̤ duâi-buô-hông hiŏng-lī dŭ buăng diē sĭng kī gì Dāu-diè Sĭng-chŏng diêu, có̤i cṳ̆ng dâi-gă-nè̤ng mò̤-niĕ-ài ciŏng Dāu-diè Sĭng-chŏng diē-sié lâu-nè̤ng-huôi gì nê cèng gāi siàng lâng găng sĭng gì miêu, cêu sê găk gĭng-dáng B kṳ̆ gì Nguŏk-dāu Guōng-diòng cŭ-uái. 2011 nièng, Dāu-diè-siâ găk muóng-buŏi gì sèng-âu ké̤ṳk sōng có̤ sĭng-áng (新案), dĕk-lìng-é diŏh ngiê-dāu gái kī siŏh ciáh tiék-puòi-bùng lì sô̤i bù-sák, ciā tiék-puòi-bùng gáu gĭng-dáng gó găk lā̤.

Dāu-diè-siâ Buōng-dā̤ gé̤ṳng Giū-áng Tái-săng â-dā̤ gì Bĭng-mā Dâi-dŭ-dók (兵馬大都督). Buōng-dê Dâi-uòng sê Bái-gūi-nièng ī-hâiu ciáh chiāng diē lì gì. 1990 nièng Dāu-diè cháik-chiĕng gì sèng-âu, bék-dó̤i gì Ngū-dâi Nguòng-só̤i (五大元帥, Dâing, Hò̤, Liēu, Uòng, Dìng), Lìng-cūi-nā̤, Ŭ-săng Siĕng-sṳ̆ (烏山仙師), Sìng-uòng-iè (神王爺) dēng-dēng gì sìng ĭng-ôi cháik-chiĕng mò̤ miêu, iâ ké̤ṳk chiāng diē lì gé̤ṳng.
Â-ò̤-siông Duâi-dòng

**Â-ò̤-siông Duâi-dòng** (下河上大堂), gāng-chĭng **Â-ò̤-dòng** (下河堂), sê Hók-ciŭ Dài-gĕ̤ng gì siŏh ciáh miêu, găk Dài-gĕ̤ng-kṳ̆ Â-ò̤-diē (下河裏) 84 hô̤. Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Gāng-éng-gīng (感應境), ngiàng-sìng gâe̤ng muóng-buŏi gì sèng-âu sṳ̆k Ò̤-siông-áng (河上案). Â-ò̤-dòng ciō-iéu gé̤ṳng Cê̤ṳ-sêu-sĭ (注壽司), gó ô Cê̤ṳ-sĕng-sĭ (注生司), Nô̤i-lī-sê̤ṳ (內理事), Giēng-că-sĭ (檢察司), Cūng-céng (總政), Dìng Ciŏng-gŭng (陳將軍), Dâng Ciŏng-gŭng (鄭將軍), Cê̤ṳ-sĕng-sĭ Sié-cṳ̄ gâe̤ng lâng ciáh giāng, Lìng-cūi-nā̤. Ùng-gáik gì sèng-âu ké̤ṳk pó̤-huâi kó̤. 1982 nièng gáu 1983 nièng tṳ̀ng-siŭ.
Gá-diòng-bāng-dòng

**Gá-diòng-bāng-dòng** (教場坂堂, sĭng-cié tĕ̤k "**Gá-dùng-buāng-dòng**") sê Hók-ciŭ gì siŏh ciáh miêu, găk Gū-làu-kṳ̆ Gă-iòng-háe̤ng (加洋巷) 28 hô̤, Gă-iòng-háe̤ng gâe̤ng Gá-diòng-háe̤ng (教場巷) gău-chă-diô-kāu. Gáu-diòng-bāng-dòng ciō-iéu gé̤ṳng gì sê Hó-sìng Ngù Cūng-guāng (副神吳總管). Ùng-gáik sèng-âu ké̤ṳk pó̤-huâi kó̤, 1989 nièng tṳ̀ng-siŭ, hiêng-câi gó ô gé̤ṳng Guōng-lé-hèu-uòng (廣利侯王) gâe̤ng hŭ-ìng, Diŏng Séng-gŭng (張聖君), Dăng-hà Dâi-séng (丹霞大聖), Lìng-cūi-nā̤, Lṳ̄-săng Dâi-huák-iéng (閭山大法宴). Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Gá-diòng-bāng-gīng (教場坂境), ngiàng-sìng gâe̤ng muóng-buŏi gì sèng-âu sṳ̆k Gá-diòng-bāng-áng (教場坂案).
Gèng-gŏ̤ Ā̤-báik

**Gèng-gŏ̤ Ā̤-báik** (懸哥矮八) sê Dṳ̆ng-guók mìng-găng séng-ngiōng gì lâng ciáh sī-sìng (死神), ĭ lâng-ciáh sê lĕ̤k-cióng cĭ ék, hó-cáik niăh gūi, chṳ̄-huăk ngài-nè̤ng, ciōng-siōng hō̤-nè̤ng.

Gèng-gŏ̤ iâ hô̤ lā̤ Gèng-iè (懸爺), Dòng-iè (長爺), Chék-iè (七爺), buōng-miàng Siâ Bĭk-ăng (謝必安). Ā̤-báik iâ hô̤ lā̤ Ā̤-iè (矮爺), Báik-iè (八爺), buōng-miàng Huâng Ù-kéu (范無咎). ĭ lâng-ciáh nguòng-lài sê ngà-muòng dŏng-chă̤-gì. Ô siŏh huòi ĭ lâng-ciáh ák dâe̤ng-iéu gì huâng-nè̤ng cāu--kó̤, ĭ lâng-ciáh buŏng kŭi lì tō̤, iók-dêng găk duâi-giò giò â giéng-méng. Huâng Ù-kéu sĕng gáu lā̤ dīng, gáu iók-dêng gì sì-sìng, Siâ Bĭk-ăng gó lā̤ muôi gáu. Huâng Ù-kéu gié-sṳ̆k dīng, cĭ-hâiu huák-kă̤-cūi, Huâng Ù-kéu ké̤ṳk cūi céng sī--kó̤. Sĭk-cié Siâ Bĭk-ăng sê ĭng-ôi dâung duâi-ṳ̄ mò̤-niĕ-ài áng-sì gáu. Siâ Bĭk-ăng huák-hiêng Huâng Ù-kéu ī-gĭng sĕng--kó̤ cêng kó̤ siŏng-sĭng, cêu siông-diéu cê̤ṳ-sák. Gáu-muōi-lāu Ngṳ̆k-huòng-siông-dá̤ hŭng ĭ lâng-ciáh có̤ sī-sìng.
Báik-gă-cióng

**Báik-gă-cióng** (八家將) hĕ̤k-ciā hô̤ lā̤ **Báik-cióng** (八將), **Báik-cióng-iè** (八將爺), **Cióng-iè** (將爺), sê Dô̤-gáu diē-sié gì sìng, dŭ-liāng ô ciáh, ĭ-gáuk-nè̤ng sê Ngū-dá̤ â-dā̤ ciŏng-muòng niăh gūi gì ciŏng-gŭng.

Hók-ciŭ gì Báik-cióng sê Huâng Sêu (范壽), Iù Guóng (尤券), Iòng Báik (楊八), Liū Chék (柳七), Ĕu Siè (歐蛇), Lī Nēu (李鳥), Uòng Hū (王虎), Ngà̤ Lṳ̀ng (倪龍). Gô-dā̤ găk nùng-lĭk lĕ̤k-nguŏk, chék-nguŏk gì sèng-âu tiĕng-ké cêng iĕk, cêng sèu huák-sĕng ŭng-ĭk, Hók-ciŭ nè̤ng gó-nâ-háng sê gūi hâi gì, â̤ có̤ siŏh ciáh hô̤ lā̤ "chók-hāi" (出海) ngì-sék lì ciŏng gūi dṳ̆k kó̤. Ciā ngì-sék gì sèng gūi gĕ̤ng â̤ kó̤ Ngū-dá̤ gì miêu diē-sié chiāng Báik-cióng dṳ̆k gūi, hô̤ lā̤ "chiāng-chióng" (請將). Ciā ngì-sék găk Ùng-gáik ī-hâiu ké̤ṳk dìng âi lāu. Báik-cióng-ū (八將舞) sê gĭng-dáng Chŏng-săng-kṳ̆ gì hŭ-ŭk-cék ùng-huá mì-sāng.

Dài-uăng gì Báik-gă-cióng sê Găng Ciŏng-gŭng (甘將軍), Liū Ciŏng-gŭng (柳將軍), Siâ Ciŏng-gŭng (謝將軍), Huâng Ciŏng-gŭng (范將軍), Chŭng Dâi-sìng (春大神), Hâ Dâi-sìng (夏大神), Chiŭ Dâi-sìng (秋大神), Dĕ̤ng Dâi-sìng (冬大神); iâ ô sèng-âu gái gă siông Ùng Puáng-guăng (文判官), Ū Puáng-guăng (武判官) lâng ciáh cà̤ hô̤ lā̤ Sĕk-gă-cióng (什家將).
Săng-huòng Ngū-dá̤

**Săng-huòng Ngū-dá̤** (三皇五帝) sê Dṳ̆ng-guók diòng-siók diē-sié gì ciáh tūng-dê Dṳ̆ng-guók gì gŭng-ciō. Áng «Siông-cṳ̆» gì gōng-huák, Săng-huòng sê Hŭk-hĭ (伏羲), Sìng-nùng (神農) gâe̤ng Uòng-dá̤ (黃帝); Ngū-dá̤ sê Siéu-hô̤ (少昊), Ciŏng-é̤ṳk (顓頊), Gók (嚳), Ngièu (堯), Sóng (舜).

Cìng Sṳ̄-huòng giéng-gáe̤k cê-gă bī Săng-huòng Ngū-dá̤ gó lā̤ bá, gó-chṳ̄ ké̤ṳk cê-gă kī siŏh ciáh sĭng gì chĭng-hô̤ hô̤ lā̤ "huòng-dá̤".
Ngù-iè Mā-iè

**Ngù-iè Mā-iè** (牛爺馬爺) sê Hŭk-gáu gâe̤ng Dô̤-gáu diē-sié gì sī-sìng (死神), ĭ lâng ciáh iâ sê lĕ̤k-cióng cĭ ék. Ngù-iè Mā-iè sê dê-hū (地府) diē-sié gì gūi-dŏng-chă̤-gì (鬼當差), hó-cáik ciŏng giàng--kó̤ gì nè̤ng gì hùng-páe̤k īng gáu dê-hū sīng-puáng. Ĭ lâng ciáh săng nè̤ng gì hìng-chiông, Ngù-iè săng ngù gì tàu, Mā-iè săng mā gì tàu, gó-chṳ̄ iâ hô̤ lā̤ **Ngù-tàu Mā-méng** (牛頭馬面).
Siàng-huòng-iè

**Siàng-huòng** (城隍) iâ hô̤ lā̤ **Siàng-huòng-iè** (城隍爺), sê Dô̤-gáu diē-sié guāng siŏh ciáh siàng gì sìng-mìng. Siŏh ciáh siàng ék-buăng â̤ kī siŏh ciáh siàng-huòng-miêu lì gé̤ṳng siàng-huòng-iè. Hók-ciŭ gì siàng-huòng-iè sê Ciŭ Kŏ̤, siàng-huòng-miêu găk Iā-săng hŭ-uái.
Ngièng-lò̤-uòng

**Ngièng-lò̤-uòng** (閻羅王), iâ hô̤ lā̤ **ngièng-uòng-iè** (閻王爺), sê dê-ngṳ̆k diē-sié guāng gūi gì uòng, áng hŭk-gáu gì gōng-huák, ĭ sê dê-ngṳ̆k gì sīng-puáng-ciā, guāng ìng-găng gì sĕng-sī gâe̤ng sêu-miâng, ciōng-lâ̤ hō̤-nè̤ng, chṳ̄-huăk ngài-nè̤ng. Nigèng-lò̤-uòng gì nguòng-hìng sê Éng-dô-gáu gì ngièng-mò̤.
Mì-séng

**Mì-séng** (迷信) sê cī siŏng-séng hŭng-cūi, káng-miâng, gūi dēng-dēng gì sṳ̆-siōng.
Hùng-páe̤k

**Hùng-páe̤k** sê Dṳ̆ng-guók dĕk-hŏk diē-sié diŏh nè̤ng sĭng-tā̤ diē-sié gì gĭng-sìng lìng-ké, ô nék-giāng siŏng-dŏng să̤-iòng gì lìng-hùng.
Siĕng-ìng

**Siĕng-ìng** (仙人) sê Dô̤-gáu diē-sié ô huák-lĭk gì dáik-dô̤ ìng-ŭk, ĭ diòng-sĕng-bók-lō̤, ô-niĕ-ài sùi-é biéng-huá.
Già-iè Sō̤-iè

**Già-iè Sō̤-iè** (枷爺鎖爺) sê Dṳ̆ng-guók diòng-tūng séng-ngiōng diē-sié gì sī-sìng (死神), ĭ lâng ciáh sê lĕ̤k-cióng cĭ ék, hó-cáik ciŏng sī-nè̤ng īng guó Nâi-hò̤-giò (奈何橋).

Găk miêu lā̤, Già-iè ék-buăng chiū niĕng gĭng-sáik gì già, méng săng gĭng-sáik; sō̤-iè chiū niĕng ngṳ̀ng-sáik gì sō̤, méng săng ngṳ̀ng-sáik. Iâ ô gì miêu Già-iè sê è̤ng méng, Sō̤-iè sê liŏh méng.
Lĕ̤k-cióng

**Lĕ̤k-chióng** (六將) sê Dṳ̆ng-guók mìng-găng séng-ngiōng gì sìng-mìng, ék-buăng diŏh Hók-ciŭ, Mìng-nàng, Dài-uăng ô gé̤ṳng. Ciā 6 ciáh ciŏng-gŭng sê Gèng-gŏ̤ Ā̤-báik, Già-iè Sō̤-iè, Ngù-iè Mā-iè.
Dê-ciō (sìng)

**Dê-ciō** (地主) sê siū-hô̤ siŏh găng chió gì sìng. Hók-ciŭ nè̤ng có̤-cáik gì sèng-âu â̤ gé̤ṳng dê-ciō. Gâe̤ng tū-dê-gŭng mâ̤ siŏh iông, dê-ciō nâ guāng ĭ găk gì hī siŏh găng chió.
Dê-ciō (cék-ngiĕk)

**Dê-ciō** (地主) sê ciŏng tū-dê cū chók kó̤ ké̤ṳk nùng-mìng-gŏ̤ có̤, kó̤ nùng-mìng-gŏ̤ giēu gì cièng uăk gì nè̤ng.
Buōng-gī Dâi-uòng

**Buōng-gī Dâi-uòng** (本境大王), iâ hô̤ lā̤ **Buōng-dê Dâi-uòng** (本地大王), **Dâi-uòng-iè** (大王爺), **Gīng-ciō-gŭng** (境主公), sê Dṳ̆ng-guók mìng-găng séng-ngiōng diē-sié dê-huŏng gì sìng-mìng, ĭ guāng gì dê-huŏng sê dŏng-dê gì siŏh ciáh gīng.

## Gái káng
*Tū-dê-gŭng
*Siàng-huòng
Gáu-dòng

**Gáu-dòng** (教堂) iâ hô̤ lā̤ **hông-gáu-dòng** (奉教堂), sê Gĭ-dók-gáu ciŏng-muòng dò̤ lì có̤ cŭng-gáu ngì-sék gì diòng-sū.
Siông-dô Gĭ-dók-gáu-dòng

**Siông-dô Gĭ-dók-gáu-dòng** (上渡基督教堂), buōng miàng **Hók-mìng-dòng** (福民堂), sê Mī-ī-mī-huôi 1921 nièng găk Hók-ciŭ kī gì siŏh ciáh gáu-dòng, găk gĭng-dáng Chŏng-săng-kṳ̆ Siông-dô-lô (上渡路) diô biĕng-dău. 

分類:Sĕk-ék
分類:Gáu-dòng
Huáng-sùng-puō Tiĕng-ciō-dòng

**Huáng-sùng-puō Tiĕng-ciō-dòng** (泛船浦天主堂) sê Hók-ciŭ Chŏng-săng-kṳ̆ gì siŏh ciáh gáu-dòng. Ciā gáu-dòng sê 1864 nièng iù Să̤-băng-ngà Dô-mìng-huôi (道明會) diòng-gáu-sê̤ṳ kī gì. 1912 nièng Tiĕng-ciō-gáu Hók-gióng Báe̤k-gīng Dâi-mŭk-kṳ̆ (福建北境代牧區, ī-hâiu gāi miàng Hók-ciŭ Dâi-mŭk-kṳ̆ 福州代牧區) gì ciō-cô̤-dòng (主座堂) buăng gáu cŭ-uái. nièng ī-sèng, Hók-ciŭ dê-kṳ̆ duâi-buô-hông hông Tiĕng-ciō-gáu gì dŭ sê kuóh-dà̤, ô siŏh buáng sê sṳ̆k ciā dòng gì. Ùng-gáik ī-hâiu guŏng-muòng. 1985 nièng tṳ̀ng-sĭng kăi-huóng. 2008 nièng cháik-chiĕng, cīng-tā̤ bàng-iè (平移) gá̤e̤k-dô diōng 90°.

分類:Sĕk-ék
分類:Gáu-dòng
Lìng-iòng-sê

**Lìng-iòng-sê** (林陽寺) sê Hók-ciŭ gì siŏh ciáh sièng-sê, găk Céng-ăng-kṳ̆ Sôi-hŭng-săng (瑞峰山) gà̤-dēng. 931 nièng kī Lìng-iòng-iêng (林陽院), 936 nièng gāi siàng Lìng-iòng-sê, sṳ̆k Cò̤-dông-cŭng (曹洞宗) gì sièng-sê.

分類:Hók-ciŭ
分類:Hŭk-sê
Uâng-hók-sê

**Uâng-hók-sê** (萬福寺) sê Hók-chiăng gì siŏh ciáh sièng-sê, găk Hók-chiăng Ngṳ̀-kă̤-déng (漁溪鎮). Ciā sièng-sê sê 789 nièng kī gì. 1654 nièng, Uâng-hók-sê gì dŏng-gă Īng-nguòng Lṳ̀ng-gì (隱元隆琦) sô̤i sùng kó̤ Nĭk-buōng hùng-iòng Hŭk-gáu.

分類:Hók-ciŭ
分類:Hŭk-sê
Cùng-séng-sê

**Siók-hŭng-săng Cùng-séng-sê** (雪峰山崇聖寺) sê Hók-ciŭ gì siŏh ciáh sièng-sê, găk Mìng-âu-gâing gì Siók-hŭng-săng (雪峰山). Ciā sièng-sê sê sièng-cŭng diē-sié Hùng-muòng-cŭng (雲門宗) gâe̤ng Huák-ngāng-cŭng (法眼宗) gì huák-nguòng-dê.

分類:Hók-ciŭ
分類:Hŭk-sê
Gì-săng Uâng-hŭk-sê

**Gì-săng Uâng-hŭk-sê** (旗山萬佛寺) sê Hók-ciŭ gì siŏh ciáh sièng-sê, găk Mìng-âu gì Gì-săng. 

Ciā sièng-sê sê 1010 nièng kī gì, hī sèng-âu hô̤ lā̤ **Lìng-hông-sê** (靈鳳寺), nièng gāi-miàng **Siŏh-sṳ̀ng-sê** (石松寺). Mìng-dièu sì-gĭ tṳ̀ng kī lâng huòi, ék-dô huák-diēng siàng siŏh ciáh duâi gì sièng-sê, cĭ-hâiu nièng-giū-sék-siŭ (年久失修), mâing-mâing biéng puái. 1999 nièng, Siók-hŭng-săng Cùng-séng-sê gì dŏng-gă Guōng-lìng (廣霖) cĕng-chṳ̄ gáu céng-hū gì piĕ-cūng, tṳ̀ng-siŭ Siŏh-sṳ̀ng-sê, ciŏng ī gāi miàng Uâng-hŭk-sê (萬佛寺). Mŭk-cièng ĭ sê Hók-ciŭ dê-kṳ̆ có̤i duâi gì sièng-sê, diē-sié ô uâng gūi cŏng hŭk-chiông.

分類:Hók-ciŭ
分類:Hŭk-sê